
KAO OZBILJNOG INTELIGENTA BEZ SUMNJE VAS ZANIMAJU 
SVI KULTURNI PROBLEMI TEŠKE SADAŠNJICE: 

OSJEĆATE, DA SE SUVREMENO DRUŠTVO NALAZI U IDEJNOM 
KAOSU SVIH MOGUĆIH ŠKOLA I SISTEMA, KOJI SE MEĐUSOBNO 
UNAKRŠTAVAJU 1 JEDAN DRUGOMU PROTUSLOVE; 

DOBRO OPAŽATE, DA U MODERNOM SOCIJALNOM PORETKU 
MNOGO TOGA NIJE NA PRAVOM MJESTU, 

NO S PRAVOM OSUĐUJETE ONE, KOJI BI HTJELI DA SVE 
PORUŠE, A JEDNAKO I ONE, KOJI VOĐENI SVOJIM EGOIZMOM VELE, 
DA SE NEMA NIŠTA DA PROMIJENI: 

I VI SE ŽELJNO OBAZIRETE ZA SAVJETNIKOM, TRAŽITE SO- 
LIDNIH 1 NEZAINTERESOVANIH INFORMACIJA, PROMIŠLJENIH I NE- 
PRISTRANIH SUDOVA, KOJI ĆE VAM POMOĆI DA SE SIGURNO ORI- 
JENTIRATE 

SINTEZA KAT. AKCIJE 
I KAT. POKRETA 


Opaska uredništva: Ovaj načelni članak napisan je kao uvod za drugi, 
koji će nam opisati Kat, Akciju i Kat, Pokret u katoličkoj Belgiji. 


RIJE enciklike »Ubi Arcano« postojali su u raznim zemlja- 
ma jedinstveni lajički katolički pokreti, koji su išli za ob- 
novom ljudskoga društva u Kristu i obuhvaćali u svojem 

programu i religiozno-kulturni i gospodarsko-politički dio te ob- 
nove, dakle obnovu vremenitih interesa na temelju vječnih, 

Taj je pokret nastao kao reakcija na činjenicu, da su lajici 

najprije zapustili vječne interese, iznevjerili se Kristu u svojemu 
privatnom životu, a onda gradili i javni život na negativnom teme- 
lju, bez Boga, Razvijali su znanost bez Boga, i prema načelima te 
lažne znanosti uređivali javni život, Posljedica je bila sve veća 
razvratnost javnoga socijalnog i državnog poretka, 
' Da se javni život čovječanstva spase od propasti i povrati 
svojemu jedinom realnom temelju, Kristu, okupili su se Kristu 
vjerni lajici, da javni život natrag osvoje za Krista i urede ga pre- 
ma Kristovim načelima, Dakle je Prvoina svrha tih pokreta bila 
spasti samo javni život pobijajući u jednu ruku njegove naopake 
znanstvene temelje i braneći apologetskim načinom vjerska nače- 
la u tom pogledu, a u drugu ruku nastojeći pozitivno utjecati na 
popravak javnih prilika pomoću organizacije, Privatni je pak ži- 
vot bio privatna stvar, Uzimalo se kao samo po sebi razumljivo, 
da će oni, koji brane vjerske interese u javnom, biti za njih zau- 
zeti i u svojem privatnom životu. 

No jer se sve više opažalo, da i mi sami gradimo na laba- 
vim temeljima, ako ističemo samo načela, a ne brinemo se i za 
privatni život po tim načelima, počeo se sve više isticati religio- 
zni pokret, Ljudi su uviđali, da na koncu konca sve puno više 
ovisi o milosti negoli o našem nastojanju, pa se počela sve više 
isticati potreba molitve i duhovnog života. Provodila se dakle 
ujedno i religiozno-moralna akcija. 

No time se presizalo u isključivo crkveno pod- 
ručje. Jedino je Crkvi predana od Boga misija religiozno-moral- 
no uzgajati narod, A budući da se kultura ne da odijeliti od vjere, 
nego sačinjava s njom jedan jedinstveni svjetovni nazor, u isklju- 
čivu misiju Crkve ide nesamo religiozni, nego i religiozno-kulturni 
pokret, Nemoguć je dakle lajički religiozno-kulturni pokret 
mimo Crkve, Taj ide u direktnu kompetenciju crkvene 
vlasti, : 

.. 10 je razlog, zašto je danas religiozno-kulturni lajički pokret 
odijeljen od gospodarsko-političkog i podvrgnut crkvenoj gat a 
Kat. Aciji. Kat, je Akcija prema tomu sastavni dio hijerarhijskog, 
crkvenog apostolata, Pored nje i izvan nje postoji Kat. Pokret, 
kojemu je jedina Svrha obnoviti javni život po vjerskim načeli- 
ma. Zato ga muu.ovom članku pišemo velikim slovima jednako 
kao i Kat. Akciju za razliku od dosadašnjega jedinstvenog religi- 
ozno-kulturno-socijalno-politiškog kat. pokreta. 

No budući a se javni život ne da posve odijeliti od privat- 
noga vjerskog Života, te jer je, ukoliko se ne da od njega odijeliti, 
moguća među njima sinteza, to ćemo ovu sintezu pokušati podati 
u ovom članku. To i jest uostalom razlog, što su dosad postojali 
gotovo posvuda jedinstveni kat, pokreti, 


Podjela kat. pokreta na Kat. Akciju i na Kat. Pokret. 


Dosadašnji su jedinstveni kat. Pokreti bili samostalna laji- 
čka organizacija. Na njih je Crkva imala samo indirektan 
utjecaj, t. j, bila je sudac u stvarima vjere i morala. Sama pak 
religiozno-kulturno-socijalno-politička akcija tih pokreta bila 
je autonomna. Činjenica pak, da su se u te lajičke pokrete 
okupljali i svećenici, ne kao službeni reprezentanti Crkve, kojoj 

i u religiozno-kulturnoj akciji pripadalo vod s tvo, nego kao s 
lajicima ravnopravni članovi, bila je kritična. Pri- 
jetila je dvostruka pogibelj: Prvo, da ti pokreti postanu crkva 
u Crkvi, u kojoj će lajici voditi glavnu riječ, a 
svećenici služiti samo kao sredstvo, te svojom teološkom spremom 
omoguće svestrani uspjeh. Drugo, da se svećenici, okupljeni ova- 
ko s lajicima u zajedničkom pokretu, koji je bio izvan njihove ka- 
nonske misije, previše niveliraju s lajicima i u čisto lajičkim inte- 
resima, da se više osjećaju jedno s lajičkim pokretom, nego s 
Crkvom, koje su službenici, Dakle Pogibelj za njihov svećeni- 
čki duh. 

= Time, što se Kat Akcija kao čisto religiozno-kulturni pokret 
izlučila iz jedinstvenog kat. pokreta i direktno podvrgla crkvenom 
auktoritetu, ta je pogibelj uklonjena, Sad postoje dva paralelna 
Pokreta: Kat. Akcija kao čisto hijerarhijski uređen lajički 
apostolat, i prema tomu pod direktnim vodstvom Crkve, i 
Kat. Pokret, koji kao čista lajička organizacija stoji izvan 
crkvene hijerarhije, i njoj je tek indirektno podložan. Kat. 

duhu i interesima. Oni rade za iste ciljeve i u istom du- 
hu, u kojem i Crkva. A to nesamo u sporazumu s Crkvom, 


.nego pod njezinim direktnim vodst vom. Odatle slijedi, 


da je u njoj svećenik službeni predstavnik Crkve, i 
da njemu prema tomu ovdje pripada isto pravo, koje i Crkvi, koja 
ga je tamo postavila, Naime, nesamo sud u stvarima vjere i mora- 
la, nego direktno vodstvo organizacijei njezine 
akcije. Lajici imaju da rade prema njegovim direktivama, oni 
su njegovi pomagači u crkv, apostolatu. Praktički se pak to 
ima provesti tako, da se lajicima dade sloboda inic ljati- 
v e, iz pedagoških i psihologijskih razloga, a i jer je to na koncu 
konca pokret lajika. Ali jer je pokret lajika pod vodstvom 

rkve, može da ta inicijativa bude samo u ovisnosti prema 
crkvenoj hijerarhiji, dakle poslušna! , 

I u Kat, Akciji postoji dakle nivelacija između lajika i sve- 
ćenika, jedino s tom razlikom, da se svećenici ne spuštaju na 
lajički, nego se lajici podižu na svećenički niveau. Oni su podignu- 
ti u neki quasi-hijerarhijski red, i imaju istu kanonsku misiju 
kao i svećenici, Svećenici su dakle ovdje u svojoj kanonskoj mi- 
siji, pa je stoga nemoguće, da dođu s njom u sukob, \ 


Poslije podjele — sinteza, 


Kat. Pokret i Kat. Akcija su u istoj međusobnoj relaciji, u 
kojoj i njihovi ciljevi. Kat. Akcija ide direktno za moralno- 
religiozno-kulturnom odgojom svojih članova, a time indi- 
rektno pomaže Kat. Pokretu dajući mu izgrađene pojedince, 
bez kojih on ne može uspjeti. Kat. pak Pokret direktno na. 
stoji oko vremenitih dobara, a time ujedno indirektno po- 
maže Kat, Akciji stvarajući vanjske uvjete, u kojima se misija 
Kat. Akcije i kat. Crkve uopće može povoljno razvijati. Odatle 
slijedi, da Kat, Pokret i Kat, Akcija moraju raditi u međusob- 
noj slozi i sporazumu. U konačnom stadiju razvitka nji- 
hov međusobni odnos nije ništa drugo, nego tijesna saradnja 
Crkve i države na vremenito i vječno dobro građana po 
načelima, koja je kat. Crkva vazda u tom pogledu učila, 

Ipak taj njihov međusobni odnos nije jednak s obje strane. 
Uspjeh naime Kat. Akcije ne ovisi toliko o uspjehu Kat, Pokreta, 
kao obratno. Evo zašto: Vremenito blagostanje ovisi direktno 
i potpuno o provedbi vječnih ideala u život, toje unutraš- 
nji uvjet za njegov uspjeh, njegova forma, da tako kažemo. Da- 
kle ga bez tog uvjeta uopće ne može biti. To vidimo na današ- 
njim socijalnim prilikama, koje se grade bez Boga. Vremenito pak 
blagostanje je samo iz vanjski uvjet vječnog blagostanja gra- 
dana, koji mu tek indirektno služi, i to nepotpuno i 
samo per se t, j. obično, dok iznutra, bitno i direktno ovisi 
vječna sreća jedino o milosti Ako su naime vanjske prilike 
sređene, lakša je Pastorizacija, dakle izvanjska milost. Tako- 

đer, kad je pojedinac izvana smiren, lakše mu je slušati 
i slijediti glas unutrašnje milosti. Sređene su dakle prilike iz- 
vanjski uvjet za djelovanje milosti i to nepotp Meler sa- 
mo olakšavaju djelovanje milosti, a ne omogućuju ga na- 
prosto; dakle milost o njima ne ovisi »simpliciter«, nego samo 
»secundum quid«, da se izrazimo stručnom skolastičkom termino- 
logijom. I ovo tek »per se« i ceteris paribus, t. j., ako je milost 
jednaka u sređenim i nesređenim Prilikama, lakše će djelovati u 
sređenima, »Per accidens« (katkad) pak može biti milost 
jača u nesređenim prilikama, jer Bog o njima ne ovisi. On je slo- 
bodan dati svoju milost komu hoće, i kad hoće, i koliko hoće. Pa 
uistinu, kad su vremena teža, onda je redovito i milost jača. 

Time nije rečeno, da je sam Kat, Pokret direktno ovi- 
san o Kat. Akciji, nego samo njegov us pjeh. A preko uspje- 
ha, dakle indirektno, i sam Kat. Pokret, Dok je nesamo 
sama Kat. Akcija, nego i njezin uspjeh tek indirekt- 
no i nepotpuno ovisan o Kat. Pokretu. 

Stoga se. Kat. Akcija ne mora nimalo bojati za svoj uspjeh, 
ako je Kat. Pokret posve onemogućen, kao n. pr, u Italiji. Makar 
i ne bilo formalnoga Kat. Pokreta, odgojen će ga katolik svuda s 


uspjehom provoditi, gdjegod bude uposlen u javnom životu, oso- 


bito ako je i stručno spreman. Crkva je u prvo vrijeme i kristija- 
nizirala javni život na ovaj način, bez organizovanog Kat. Pokre- 
ta, Pomalo je tek promijenila socijalne prilike preko svojih odgo- 
jenih članova. Ali per se (redovno) je ipak lakše postići tu 
Svrhu s organiziranim silama, nego s neorganiziranima. To baš i 
jest razlog, što se i sama odgojna kat, akcija lajika pod vodstvom 
Crkve provodi organizirano u Kat. Akciji, dok je u prvo vrijeme 
kršćanstva ista kat. akcija bila neorganizirana, Ne moramo se da- 
kle bojati za svoj uspjeh, sve kad bi i sama organizovana kat, ak- 
cija (Kat. Akcija) bila nemoguća, Ostaje još uvijek organizovana 
kat. Crkva, koje paklena vrata ne će nadvladati, nego će pomla- 
đena, ojačana borbom, nadživjeti sve peripetije, kojima danas 
prolazi čovječanstvo, kao negda poslije seobe naroda. Uistinu je 
kat. Crkva danas bolje pripravljena za borbu nego ikada. Dogma 


se je stabilizirala, crkvena disciplina učvrstila/ Nema dakle više: 


* borbe s nutarnjim, pa se može svom snagom baciti u borbu s 
vanjskim neprijateljima, Ako je nijesu paklena vrata nadvladala 
u druga teža vremena, kad nije bila u sebi tako jedinstvena, još 
će je manje svladati danas, 

Od Kat. Pokreta odijeljena i od njega neovisna Kat, Akcija 
puno bolje služi njegovim ciljevima, nego je služila prije u jedin- 
stvenom kat. pokretu, Ako igdje, a ono je kod samoodgoje i pri- 
Prave za apostolat, bilo direktni — u Kat. Akciji, bilo indirektni 
— u Kat, Pokretu, potrebna potpuna koncentracija samo na to — 
neke vrsti novicijat. Bez toga se nikad ne postizava potpun us- 
Pjeh, Premda dakle sama Kat. Akcija mora da radi u sporazu- 
mu s Kat. Pokretom, ipak njezini članovi nemaju nikakvih kon- 

kretnih odnosa s Kat. Pokretom. Svako miješanje s javnim živo- 
tom bilo bi po njihovu odgoju štetno. Kad se pak odgoje, onda 
mogu prelaziti u Kat, Pokret, Zato se i odgajaju u Kat. Akciji. 
Ali oni, koji tamo pređu, nijesu više aktivni članovi Kat. Akcije, . 
prema crkv, direktivama, jer bi odatle mogao slijediti direktni 
utjecaj Kat. Pokreta na Kat. Akciju, što bi bilo štetno za odgoju 
mladih članova, a i za sam čisti duh Kat, Akcije. kao natprirod- 
nog crkvenog apostolata. Povezali bi se nekompetentno vremeniti 
i vječni interesi. To je i bila često pogreška jedinstvenih kat. po- 
kreta po raznim zemljama. 

Ko će pak od članova Kat. Akcije preći u Kat. Pokret, to 
bi imala da odlučuje sama Kat. Akcija, da se tamo ne upliću ne- 
odgojeni karijeristi. Za taj se posao traže baš najizgrađeniji i naj- 
pouzdaniji karakteri, koji ne traže sebe, nego samo slavu Božju. 
Drukčije će dobrom glasu Crkve.više škoditi nego koristiti. 

Jedinstveni kat, pokret nije mogao toj odgojnoj svrsi dovolj- 
no služiti poradi svoje podijeljenosti na razna područja i prema 
tomu na više interesa ujedno. To ne znači, da dosadašnji kat. po- 
kreti nijesu dali jakih ličnosti, posve u sebi izgrađenih. Ali ova- 
kvi su se ljudi samo svojom izvanrednom energijom probili kroz 
šablonu i pogibelj prevelike eksteriorizacije (rasutosti), pa prema 
tomu nijesu mogli biti mnogobrojni. A bez velikog broja izgrađe- 
nih ličnosti ne osvaja se svijet. Kat. Akcija je međutim insti- 
tucija za odgoju, pa stoga može po sebi postići u to- 
mu puno veće i temeljitije, a prema tomu i tr ajnije plodove, 
s puno manje otpada, premda »per accidens« može Sdje- 
$od postići i manje nego dosadašnji kat. pokreti. Ali, ceteris pa- 
ribus, vazda će postići više, 

No Kat. Akcija ne će posvema izvršiti svoje zadaće, ako 


. svojih članova ne odgoji za živo ty ito nesamo za indivi- 


dualni život po vjerskim načelima, nego i za javni život. 
To znači, da uzgoj za javni život mora biti dir ektan, Jer nije 
dosta vjerski uzgojiti pojedince, a onda ih prepustiti samima sebi, 
da se u životu snađu, kako bolje znaju, Ne može svako sam naći 
primjene vjerskih principa na život, nego mu se ta mora podati. 
I to nesamo općenito, nego treba Primijeniti i na konkretne prili- 
ke u vlastitoj zemlji, To je tek potpuna odgoja pojedinaca, 
što je specifička zadaća Kat. Akcije. Ali dakako da to mora ići 
tek postepeno, po zakonima odgoje. Hoće li pak_u praksi 
razboritost ili taktika diktirati što drugo, to je stvar, koja ne ide 
u okvir ove čisto načelne sinteze, 

Osim odgoje članova, bližnji je cilj Kat, Akcije i direkt- 
ni apostolat. I to također za vrijeme odgoje, jer »piu vale la prat- 
tica, chč la grammatica«, Ali dakako, samo koliko se to može 
bez štete za odgoju. Poradi odijeljenosti od Kat. Pokreta i kon- 


* Poredi u tom obziru konkretne smjernice dane češkim katolicima, u 
(»Životu«-u , str, 268. sqq. 

I Je li taj njegov strah opravdan? Hoće li ta »pogibelj« ikad 
centracije na svoju specifičku zadaću može Kat. Akcija i na ovom postati bliža, stvarna? To je pitanje! Hoće li se prije razliti val 
polju donijeti većih plodova. Čitava kondenzirana atmosfera, koja poplave s Istoka, nego se stvori taj nasip, koji će jedini spasti 
ovdje čovjeka okružuje, potiče na veći žar i u nastojanju oko vla- vjekovnu civilizaciju Zapada — teško je reći. Nitko ne može biti 
stitog posvećenja i u apostolskoj revnosti. u tomu prorok, Ali jedno znamo: Božja nam Providnost daje ovo 
= sredstvo u ruke, i to sigurno ne prekasno, Prekasno bi moglo biti 

Nova sila. samo s naše strane, kad bismo se prekasno odazvali tom pozivu! 


Uostalom, što bilo da bilo, to sve vodi Bog ji člji 
' d Mi. "ua J : po svojim nedokučlji- 
Premda je Kat. Akcija u svojoj biti postojala i dosad, kao vim planovima — na Svoju veću slavu. Naš je posao samo da sl 


kad . t Se dat a kisi biće: aa: Lajici, koji se BEZ rijesu šamo i radimo, brzo, odlučno, alii mirno, — a ostalo je Božja 
I crkvenim interesima, neg briga. Ako tako radimo, sigurno ne će iza ći l bil 

stajali po strani, sad su pritegnuti u specifički crkveni apostolat. kaje dobtor a afro di g lo bi 1 [O Z da ZE na bilo 
Dosad je sav taj posao počivao samo na leđima malobrojnih sve- kajati se što nij nera dili A #: M bil zlo! Onda bi bilo kasno 
ćenka, a sad se broj svećenika postostručio — t. j. broj od Crkve S" jesmo radili, dok je još bilo vremena. 
poslanih radnika u vinogradu Gospodnjem. Lajici su sad apostoli : K, Ferenčić D. L 
svaki svog milieua, koji oni bolje razumiju, i koji njih bolje razu- 
mije, a u koje svećenik danas često nema uopće više pristupa. 
Avantgarde Crkve, oni, koji najprije izoru zemlju, da može na 
njoj niknuti sjeme milosti i sv. sakramenata. Preko njih će dakle 
Crkva moći puno uspješnije vršiti svoju specifičku misiju nego 
dosada. Osim toga iz Kat. će se Akcije posve prirodno rekrutirati * Noel Abrieu: »Qu' est — ce que I' »Action Catholique«? un fascisme: 
brojniji svećenički i redovnički naraštaj nego dosada, A to je od pontificale« — »L' Europe Nouvelle«, 24, listopada 1931. 

vitalne važnosti i za uspjeh same Kat. Akcije. 

Još nešto. Poradi svoje odijeljenosti od Kat. Pokreta, dakle i 
od čisto pokrajinskih interesa, a s druge strane zbog užeg sjedi- 
njenja s univerzalnom Crkvom, Kat. Akcija mora biti univerzalni- 
ja, jedinstvenija, internacionalnija, negoli regionalni kat. pokreti. 

Dakle jedna kat. fronta svega svijeta proti jednoj fronti : 
lajičkog, framazunskog liberalizma i bezbožnog boljševizma. g 

Kaošto boljševici imadu svoje »udarnike«, bezbožnike, tako 
kat. Crkva ima za svrhe Kat. Pokreta svoje »udarnike«, — Kat. 
Akciju. Kaošto su bezbožnici mistici boljševičkog pokreta, tako 
su članovi Kat. Akcije mistici Kat. Pokreta... 

Providnost je zaista u Kat, Akciji dala svojoj Crkvi novo 
oružje u vjekovnoj borbi proti silama pakla. Oružje suvremeno, 
sasvijem prilagođeno potrebama vremena. Istim oružjem, kojim 
nas protivnici biju, izbijamo im oružje iz ruku. Istim putem, ko- 
jim se današnje čovječanstvo otuđilo od Krista, naime preko laji- 
ka, istim putem ima da se vrati Kristu — preko lajika, 

Kad čovjek ovako zareda okom po raznim zemljama kat. 
svijeta, opaža, da se tu podiže zaista nova sila. Neki novi život se 
javlja, novi polet. Veća sloga, kompaktnost, disciplina, poslušnost, 
a ujedno, i baš poradi toga, veća inicijativa, požrtvovnost, radlji- 
vost, snaga. Katolici i sami počinju bivati svijesni svoje snage — 
a i protivnici. Neki visoki činovnik ministarstva vanjskih poslova 
u Francuskoj upozoruje čak vladu u jednom članku revije »L' Eu- 
rope Nouvelle« na pogibelj, koja prijeti već ukorijenjenom i ka- 
noniziranom lajicizmu francuske države od Kat. Akcije, tog »pa- 
pinog fašizma«. 


X KUĆNA ODGOJA 
KOD PRIMITIVNIH NARODA 


ERIJETKO znaju istraživače i zastupnike etnologije pitati: 
Kako odgajaju primitivni narodi svoju djecu? Odgovor na 
to pitanje zaslužuje opću pažnju, pa ćemo ga stoga u ovom 

i još jednom članku nešto potanje iako ne iscrpljivo obraditi. Da 
nam raspravljanje bude što življe, udesit ćemo stvar tako, te nam 
što više govore sami istraživači. Pri tome, rekad bih gotovo, da 
se radi tek o probranim slučajevima, što ih tu i tamo vadimo, jer 
o pravoj općoj povjesnici ljudske odgoje nema još ni govora, bu- 
dući da nam još nikako ne dostaje sabrana građa. Ali je te građe 
do volje dosta, da se može vidjeti i pokazati, kako i kod primitiv- 
nih naroda upoprijeko uzevši nije sve tako crno, kako se obično 
misli, da i njima nisu barem neki oblici dječje odgoje nepoznati, 
štoviše da ti narodi nerijetko upotrebljavaju odgojna sredstva i 
udaraju odgojnim putevima, koji mogu štošta da reknu i civilizi- 
'ranom Evropljaninu te ga ponukaju, da se malko zamisli. 


Kako činjenice pokazuju, imaju i primitivni narodi obadvije 
odgoje: obiteljsku i društvenu (javnu). Ovdje ćemo progovoriti 
koju tek o obiteljskoj ili kućnoj odgoji. 


Kućna ili obiteljska odgoja u primitivnih naroda isto je tako 
malo sustavna i prema planu udešena kao i u nas po Evropi, ako 
se uzme općenito, Nego ipak je ona i kod primitivaca posve jasno 
izdiferensirana i kao pouka i kao zapt. Posve se prirodno vezuje 
pouka ponajradije uz nagon mališa nasljedovati igranjem, pri 
čemu često probija ozbiljnost misli i namjera za kasniji život. Ta- 
ko se i kod primitivnih naroda dječaci moraju vježbati u baratanju 
s lukom i sa strjelicom, s kopljem i s harpunom, a djevojčice ku- 
piti jestivo bilje i male životinje, pripravljati jelo, tetošiti djecu i 
praviti kotarice i nakite, kaošto im to i matere rade, i kako to već 
odgovara zadaći njihova spola, 

Evo, kako poznati istraživač Indijanaca, profesor Erland pl. 
Nordenskić6ld opisuje u svojoj knjizi »Indianerleben« taj prijelaz 
od igre k ozbiljnu radu kod južnoameričkih urođenika, što ih je 
promatrao: »Indijanče se uči životu igrom. Kad mati ide s kćerki- 
com u naručju po vodu, nosi i djevojčica posve majušni vrč poput 
maminoga, Pošto majka napuni svoj, napuni i vrč svoje kćerkice. 
Djevojčica raste, pa s njom raste i vrč, Domala će pratiti majku 
pješice pa nositi vrč na glavi kao i ona. Ako mati prede, prede i 
dijete na vlastitoj igrački — vretenu. Mali se dječak igra po selu 


: — - 


đ 

sa svojom mrežom. Isprva hvata lišće i crepiće, Često su dječaci- 
ma kod toga učiteljima djedovi. Kad dječak ponaraste, dobije od 
djeda veću mrežu te ga prati u ribolov. Spočetka ne uhvati mno- 
go. Raste on, pa raste i mreža, i tako dječak, koji je pecao lišće 
i crepiće, počne hvatati siluroide, palomete i mnogošta drugo. 
Tim se načinom djeca nauče svemu, što im valja znati. Igrajući 
se nauči se Indijanče životnoj ozbiljnosti.« i 

Ali ne obazire se rana odgoja djetetova kod etnologijski 
starih naroda samo na materijalno-gospodarski život, nego se već 
u toj životnoj periodi poštiva i pravo duhovno-etičkog čovjeka, 
Dakako, sustavnije i temeljitije se to provodi kod inicijacije, koja 
se često obdržava za mladež u prelaznoj dobi.“ Prema sabranim 
svjedočanstvima nastoji se odgojno utjecati u dječjim godinama 
obično oko ovih stvari. Dijete ne smije lagati, krasti, predati se 
lijenosti i udobnosti. U drugu ruku opet mora. njegovati i pokazi- 
vati štovanje prema roditeljima i uopće prema starijima. Kod 
Pi$gmejaca Semang na poluotoku Malakki (Stražnja Indija) bog- 
gromovnik (ujedno najviše božanstvo) Karei traži i očekuje od 
djece, da ne će roditelja ni starijih rođaka osloviti običnim izra- 
zima nego posebnim počasnim oznakama. 


Od kazni i sredstava zapta nailazimo kod tih naroda napose 
na post i na batine. Koliko je dosele opaženo, dosta su rijetke 
strože kazne. Ljubav je i strpljivost starijih i prevelika za to, što- 
više katkad je popustljivost i neumjesna. Neki istraživač izvje- 
šćuje, da je kod istočnoafričkih pigmejaca kao kazna za manju 
djecu u običaju ćuška, ali da je ta zaušnica tako laka, da ne bi 
niti muhi naškodila. U slučaju, da je koji već poodrastao sin 
uporan, istjeraju ga naprosto iz kuće. Sad se dade cijelo selo 
(Gruppe) na izmirivanje. Sin će rado primiti kaznu u obliku ku- 
kuruznog piva, »pa se valovi nemirnoga mara opet primire kraj 
vesele gozbe.« 


U pojedinostima crtaju razni istraživači odnos između rodi- 
telja i djece i odgoju kod primitivnih naroda ovako. Prvi neka 
nam progovori poznati londonski profesor i mnogogodišnji istra- 
živač Južnoga mora Malinowski, On izjavljuje o djetetu i postup- 
ku dječjem kod australijskih urođenika ovo: 

»Posve je nesumljivo, da je odnos između roditelja i djece 
neobično ljubezan i nježan. To se u izvorima izriče katkad upra- 
vo emfatički. Tako se na priliku veli, da su djeca ponos i radost 
roditelja, da je velika ljubav prema djeci jedno od najupadnijih 
svojstava urođenika ... Često se ističe, da je ljubezan i pazljiv po- 
stupak s djecom i najbolji put k srcu starijih... Obole li djeca, tad 
ih roditelji najbrižljivije njeguju i čuvaju. Roditelji prave za djecu 


i lutke, i zabrinuto paze, što im djeca jedu. Umre li dijete, općeni- 


* O tom ćemo potanje izvijestiti u narednom članku. 

to je bol roditeljski velik, To svjedoči i za nas dođuše donekle 
barbarski običaj, da tu i tamo mrtvo dijete još vucare sa sobom 
i na svojim putovanjima. Kod sastanka nakon dugog izbivanja po- 
kazuju roditelji veliko veselje i veliku nježnost... I sve to jedna- 
ko valja kako za oceve tako i za majke, premda je općenito uzev- 
ši veza s majkom zbog čestoga dnevnoga boravka s njome obično 
nešto uža,., 

Toj velikoj nježnosti i ljubavi baš i odgovara neobično bla- 
$i postupak, Gdjegod je samo govora o tom predmetu, veli se, da 
urođenici postupaju sa svojom djecom sa svom' mogućom dobro- 
tom i obzirnošću, da je nikad ne tuku i da im zapravo sve puštaju 
na volju. Pri tom se izričito ističe, da taj blagi režim nipošto ne 
ide na račun jednostavne nemarnosti ili ravnodušnosti prema dje- 
ci, nego da je plodom čiste čuvstvenosti, te da ga tumači jedino 
roditeljska zaljubljenost u djecu i odatle potekla slabost prema 
njima.,. Kraj svega pomanjkanja strogosti ipak nisu australijska 
djeca ni za polovicu tako neodgojena, kako bi čovjek očekivao. 
Često dostaje jedna jedina riječ, da ih drži na uzdi, te se uopće 
čini, da već po prirodi svojoj ne uskraćuju dužnoga štovanja ro- 
diteljima ni starijima,« 

Drugi jedan istraživač Australije, po imenu Eylmann, piše: 
»Razni su tvrdili, da u australijske rase nikakova veza ljubavi ni 
sklonosti ne veže članova porodice. Takova se tvrdnja nikako ne 
slaže s istinom, pa su je mogli donijeti samo ljudi, koji u najboljem 
slučaju naše Australijce poznaju sasvijem površno. 

Lubra (australijska urođenica) svom je dušom srasla sa svo- 
jom djecom te je u danim prilikama spremna pridonijeti za nju i 
najveće žrtve. Kao ilustracija neka posluži ovaj primjer. Na ne- 
kom izletu, na koji sam pošao s jednim urođenikom i s nekoliko 
momaka u malo poznati kraj, (pridružio nam se neki dječak od 
Pet ili šest godina, Kad smo se nakon kakova četiri tjedna vratili 
na postaju, istrča mati pred dijete, zagrli ga i pritisne na grudi. 
Zatim se spusti na koljena i poče ga vrlo nježno milovati. Ja se 
ne sjećam, da sam ikada pročitao u očima bijelih majki toliko lju- 
bavi i veselja, koliko se sjalo iz očiju te sirote, sašušene, prljave 
Australijke kod srećna povratka njezina djeteta.« 

Amo vrlo dobro pristaje izvještaj drugoga jednog istraživača 
o australijskim Jualajima, izvještaj, koji iznosi nekoliko zanimlji- 
vih uspavanki (Wiegenlieder), Te nam uspavanke naime razotkri- 
vaju, što očekuje mati jednom od svojega čeda, i sigurno se ne va- 
ramo, ako uzmemo, da će ona sve i učiniti, kako bi u tom pravcu 
na dijete odgojno djelovala. Pjesmice glase: 


»Daj meni, čedo (baby), 
Daj njoj, čedo, 

Daj njemu, čedo, 

Daj svakomu, čedo, 
Daj svima, čedol« 

Pa onda: 


»Budi dobro, 

Ne kradi, 

Ne diraj u tuđe, 

Nego pusti sve to s mirom, 
Budi dobro!« 


Ostavimo Australiju pa pođimo na otok, što se smjestio pred 
Prednju Indiju, na Ceylon, tu domaju ostataka zanimljivoga patu- 
ljastog plemena Wedda, koje je pred neko 20 godina engleski 
istraživački par, g. i gđa Seligmann, još jednom temeljito istražio. 
O postupku s djecom i njihovoj odgoji čitamo ovo u njihovim iz- 
vještajima: » Wedda su izvanredno ljubezni i obzirni roditelji, koji 
djeci svojoj nikada ništa ne odbiju i od svega najbolje njoj ostav- 
ljaju. Često smo vidjevali, kako su muškarci neke jestvine, što su 
ih dobili i koje su sami vrlo rado imali, kao na pr. banane i koko- 
sove orahe, spremili za svoju djecu. 

Mališi su redovno vrlo uljudni, ali čim stanu plakati, oba- 
dvoje roditelja im odmah najpripravnije ispunja želju. Jednog da- 
na smo vidjeli, kako goli mališan od kakove dvije i po, godine še- 
će gore dolje zabacivši sjekiru svojega oca na rame. Čini se, da 
mu je to silno godilo, i sve je bilo dobro, dok nije počeo sa svo- 
jom sjekirom prijetiti nekom psu. To dade majci povoda, da se 
umiješa, ali gle! Mališ razljućen okrene svoje oružje protiv nje, 


Kad to vidje otac, ustade on i pokuša mile lale oko dječaka, ne bi 


li mu izmamio sjekiru. No derište se razdražilo i ne htjede je dati. 
Napokon je baci prema ocu i pogodi ga u nogu, Čovjek se zaista 
već rasrdio i prilično srdito baci sjekiru u džunglu, ali i ne pokuša 
bilo izružiti bilo kazniti dijete, koje se stalo sad od bijesa derati; 
štoviše otac mu dade malo kasnije nešto za jelo, da se umiri.« 

Ipak sa svim tim se djeca ne razmaze, kako se to vidi jasno 
iz drugoga saopćenja istoga istraživača: »Kada dfkle dijete stupi 
u dob, u kojoj počne nositi komad krpe kao odjeću, t. j. u šestu 
ili osmu godinu, uzima se naprosto, da se najednom zna pravo 
vladati i u društvu kretati, i to se onda, pa činilo se i ne znam 
kako čudnim, zaista redovito i događa... Pripovjedi li dijete ka- 
kovu laž, tad mu naprosto kažu: »Jami; ja ne vjerujem, što ka- 
zuješ.« 


Ostavivši australijskoazijski svijet pođimo u velikom luku 
još jednom prijeko k Indijancima, prastanovnicima Novoga svije- 
ta. Čujmo najprije, kako poznati leipziški profesor etnologije i is- 
traživač Južne Amerike F. Krause opisuje pleme Karaja, što sta- 
nuje u brazilskim prašumama, a koje je on istraživao! S obzirom 
na pitanje, kojim se ovdje bavimo, kaže: »Djeca su bila upravo 
dražesna. Veselo se i radosno naganjala, a da se nisu svađala ni- 


ti pokazala neotesanom. Prema nama vladala se Pristojno, postala * 

pomalo povjerljiva, ali opet se nisu upuštala s nama predaleko u 
nerazborito prijateljstvo. ,, Djecu vođe sa sobom svuda, jer Indi- 
janac ih voli od svega. Malu djecu nosi majka na rukama ili oko 
pasa, a veću vode otac i majka za ruku. Istom tamo negdje oko 
šeste godine mogu se slobodno naganjati po tuđinskom logoru.« 


Kasnije popunjava izvjestilac tu sliku ovako: 


»Roditelji ljube svoju djecu jako. Upravo je dirljivo proma- 
trati, s kakovom nježnošću su s njome srasli i kako neprestano 
na nju misle, kad su daleko od nje. Kad je Pedru stigla (lažna) vi- 
jest, da su mu djeca pomrla, sate i sate tek bi probijelio i ostade 
odonda znatno tiši, negoli bijaše inače, Majke se igraju s malom 
djecom, vidio sam pače i kako je ljube. Sav mogući nakit navje- 
šaju na djecu. Ta želja nakititi djecu ide tako daleko, da im vje- 
šaju oko vrata velike komade šarenih porculanskih tanjura, i ne 
videći, kakva se opasnost u tom krije, Ocu su miliji dječaci, a ma- 
ti voli djevojčice... Protivno tuđim izvještajima uvjeravali su me, 
da postoje i batine kao kazna, Inače ja sam imao sam prilike vi- 
djeti samo post kao kaznu (tako na pr. stoga, što dotični dječak 
nije išao u ribu, nego dangubio po mojem logorištu), Djeca sluša- 
ju roditelje na jednu riječ, pa i odrasli još uvijek bezuvjetno slu- 
šaju materine savjete. Tako je Pedrova mati dala sinu, koji je bio 
već udovac i otac troje djece, na put ove savjete: Novca ne posu- 
đuj, ne dovodi druge žene; ljudi, koji mnogo trče za ženama, mr- 
šave, a tko mnogo jede, taj deblja... I zaista je Pedro svaki po- 
kušaj drugova, da uzajme u nj novaca naprečac odbio s motiva- 
cijom, da mu mati ne da posuđivati novca, Isto tako je odbio više 
ponuda za posredovanje ženidbe, 

Plod te odgoje jest, da djeca nisu nigda neotesana i da se 
rijetko svađaju; vesela su i radosna te prema strancu ubrzo po- 
vjerljiva, a da ipak i u tom ne zalaze predaleko.« 


Ovdje možemo odmah dodati ono, što nam slična javlja 
uspjesima tako srećan, ali nažalost prerano umrli putnik po Juž- 
noj Americi, profesor Koch-Griinberg o urođenicima Guayane: 


»Djeca već rano pokazuju razumnost i neku prirodnu pri- 
stojnost. Ima doduše i kod Indijanaca, kao i po ostalom svijetu, 
neodgojene djece, osobito male, koja još nijesu od roditelja popri- 
mila mir i vladanje samim sobom. I dakako da će ih onda rodite- 
lji opomenuti kojom prijekornom riječi; sigurno će otac reći dje- 
tetu, što svojim deranjem smeta i njega i druge u noćnom počinku: 
»Budi mirno, jer će doći zloduh!« Ali nikad nisam vidio, da bi ih 
naglost zavela na nepravde ili zlostavljanja. 

Za djecu imaju roditelji uvijek ljubezna postupka, iako Indi- 
janac obično sakriva svoje osjećaje pred drugima. U Namocoliba 
i po drugim selima, gdje sam ostao dulje vremena tako, da su me 

Indijanci tako reći računali u vlastitu porodicu pa stoga odbacili 
svaki strah preda mnom, opazio sam, da roditelji tetoše osobito 
malu djecu baš kao i kod nas, Vidjevao sam, gdje se žene po ci- 
jele sate igraju sa svojom djecom te je zabavljaju. 

Jednoga podneva donese mi moj sluga prekrasnog azurno 
plavog morfo-a i to sasvim neoštećena, a to je zbilja velika rijet- 
kost kod tih leptira, Ja ga međutim metnem na stranu htijući ga 
kasnije spremiti. Ali moj mali prijatelj, koji se kao obično igrao 
do mojih nogu, posegne za tim šarenim predmetom i pokvari mi 
leptira. Meni se nažalost izmače nekoliko oštrih riječi. Mali, ne- 
obikao tako čemu, pogleda me najprije sav u čudu svojim veli- 
kim crnim očima, a onda otrči plačući k svojoj materi. Ova mi on- 
da održi odulju propovijed te mi između ostaloga reče i to, da nije 
pravo ružiti malo dijete, koje još i ne može da zna, što činil« 


Napokon neka nam još jednom progovori profesor Erland 
Nordenskičld, koji piše o Indijancima  Čhoroti i Ashluslay, što 
stanuju u Boliviji, ovako: 


»Mala su djeca veselje svima, a napose u njima uživaju sta- 
ri, Nikad ih ne kažnjavaju, i nikad ta djeca ne čuju žalne riječi. 


Dok su mala, tiraniziraju roditelje, djeda i baku. Kad malo pood- - 


rastu i dođu k gazboru, postaju tom odgojom prijazna i zahvalna. 

Gotovo nikad ne dolazi kod djece u igri do tučnjave ili do 
pogrda, Jedan jedini puta sam vidio, kako jedan indijanski dječak 
tuče drugoga. To se dogodilo u nekom ashluslayskom selu. Iz uz- 
rujanosti cijeloga sela, koja je zbog toga nastala, bilo mi je jasno, 
da je to nešto posve neobično. Nekoliko sati su se roditelji i ro- 
đaci te djece međusobno častili pogrdama,.. Kod igre nema ni- 
kada svađe, je li na pr, lopta zbilja prošla kroz kapiju, je li ovaj 
ili onaj prevario i sl, U tom pogledu imaju naša djeca prilike mno- 
gomu se naučiti od svojih tamnosmeđih prijatelja. Starija djeca 
nigda ne postupaju s mlađom rđavo. Znaju doduše trčati za njom i 
srušiti je, ali tući je ne će nikada, Sitničavosti, svojeglavosti i zlo- 
be ne ćeš nikad naći kod indijanske djece.« 


Skupimo li sve rečeno u jedno, to ćemo sigurno morati pri- 
znati, da i takozvani primitivni narodi imaju obiteljsku odnosno 
kućnu odgoju za svoju djecu. Bit će doduše i umjesna sumlja u vri- 
jednost pojedinih metoda, što ih upotrebljavaju, ali mnoge će 
naići na odobrenje i opravdano priznanje i kod evropskih peda- 
goga. 

Kako smo već na početku spomenuli, nije ni kod primitivnih 
naroda odgoja svršena kod kućnoga ognjišta, nego prelazi preko 
domaćega praga. O toj kasnijoj odgoji, »društvenoj odgoji«, izvje- 
stit ćemo cijenjene čitače »Života« drugiput, 


W, Koppers S. V. D. 

Nj je zadaća da razorimo vjeru« (Jaroslavski). Pod 
3 ovim znakom širi se danas bezboštvo po čitavoj Rusiji, 
d 1 a iz Rusije po cijelom svijetu, Boljševici otvoreno na- 
vješćuju rat Bogu, obožavaju svoje strojeve i s neomeđenom oda- 
nošću služe ropski jednoj novoj, čisto materijalističkoj vjeri, 
»vjeri s negativnim predznakom«. Bog i besmrtnost duše za njih 
su tek prazna utopija, a vjera u natprirodni svijet po Lenjinu je 
»duhovna rakija«. Boljševizam smatra Boga najvećim državnim 
neprijateljem, a Crkvu i vjeru besramnim zavodnicama čovjekovim. 

Mnogo je već pisano o radu ruskih bezbožnika. Mi smo 
pratili štampu, ali ne ćemo ovdje dati sinteze te literature, jer 
imamo cijeli niz netiskanih spisa, autentičkih izvora, — golem 
materijal najnadležnijih vlasti. Na osnovu tih podataka pišemo 
ovaj prikaz, a navodit ćemo samo najbolja i najsolidnija djela. 


Početak i razvitak, 


Ma da je boljševizam od svoga početka bio zasnovan na 
temelju bezuvjetnog ateizma, nije se ipak odmah od početka tako 
aktivno i bezobzirno radilo na širenju bezbožničkih načela kao 
u naše dane. Sigurno je, da je već u prvo' vrijeme po školama 
vladala ateistička atmosfera. Pa i u privatnom životu — uko- 
liko toga u pravom smislu ima — svaki se pravi boljševik sma- 
trao obvezanim da u svim pitanjima zastupa čisto materijali- 
stičko-ateističko stanovište. Međutim je ofenziva postala odluč- 
nijom, kad je 1925. bio osnovan »Savez bezbožnika«. Bilo je na- 
ime jasno na osnovu višegodišnje prakse, da je vjera odveć du- 
boko usađena u srca ruskoga naroda, a da'bi se mogla uspješno 
zatočiti čisto nasilnim sredstvima. Stoga je takav način suzbi- 
janja vjere i Crkve u toku kratkog vremena mogao postati po- 
gibeljnim činiocem po sam boljševizam. Jer otvorena brutalnost 
rađa samo unutrašnje protivljenje, a ne uvjerenje. »Savez bezbož- 
nika«, koji je 1926. već brojio oko 87.000 članova, imao je da 
stvara jedinstveniji, čvršće organizirani pokret, koji bi mobilizi- 
rao sve moguće snage za unapređivanje i širenje bezboštva. Bolj- 
ševizam je sad hotice orijaškim dimenzijama nastupio na svjet- 
skoj pozornici i započeo svoju odvažnu osvajalačku borbu. Velim 
započeo, jer je trebalo još nekoliko godina, da se ta organizirana 
vojska osnaži i izuči u svom demonskom zamatu, 

Statistički podaci o rastu »Saveza bezbožnika« ne slažu 
se. Broj članova kretao se 1926. između 87.000 i 120.000, 1927, 
između 138.000 i 200.000, a 1928. iznosio je već oko 500.000, U 

io vrijeme, koje nosi obilježje unutrašnjega trvenja zbog raznih 
nazora u gospodarskom pogledu, razvitak je još bio dosta umje- 
ren, No pobjedom bezobzirnoga Staljina i proglašenjem »pjati- 
ljetke« počeo je i bezbožnički pokret da raste neviđenim zama- | 
hom; pri koncu 1929, imao je već jedan, milijun ratnika, i time 
se bila pokazala potreba za promjenom dotadašnjih metoda. U 
prvom se redu savez odsad zove savezom »navalnih« bezbožnika. 
Time je ujedno u klasičnoj kratkoći bio proglašen novi program: 
Još je jače istaknuta aktivna volja: ofenziva. Tako je na 
početku 1932. bilo već 5 milijuna upisanih članova pored 2 mili- 
juna mladih bezbožnika (t. j. ispod 18 godina). 

Po svim tvornicama, poduzećima, selima i po svim školama, 
onda po crvenoj vojsci i mornarici — svagdje sad postoje ćelije 
ovoga Saveza. Članstvo Saveza sastavljeno je otprilike ovako: 
jedno 35% radnika, 30% seljaka,. 20% činovnika, 10% vojnika. 
Svakako su ti brojevi žalosni, ma da još ništa ne kazuju o uvj e- 
renju članova. Veliki porast u prvoj godini »pjatiljetke« tumači 
se time, što su se pridružile kolhoze i tehnička poduzeća. To se 
dogodilo po poznatim načelima kolektivizacije," samo je tragika 
u tome, što se zlo odveć brzo širi, tako da će i ti neuvjereni 
članovi biti upregnuti u kola crvenih demona. Istina, vjera i 
Crkva lišene su svoga prava. O njima se ne čuje ništa dobro, 
nego su izložene najbezobraznijim napadima. Ali zbog toga ipak 
nisu uništene, 

Što se tiče pravnog položaja Crkve i vjere pred boljše- 
vičkim zakonom, valja imati na pameti, da je u toj stvari nad- 
ležna svaka pojedina republika, Obično se konstitucijama kratko 
izriče osnovna i načelna teza o potpunoj rastavi između Crkve 
i države te između Crkve i škole. Određenije onda govore o tom 
posebni kodeksi, Federativna republika, koja sama broji oko 100 
milijuna stanovnika i koja u svom zakonodavstvu služi drugima 
za uzor, donijela je ovu odredbu u 4, članku svojih konstitucija 
od 1925.: »Sloboda vjerske i protivuvjerske propagande priznaje 
se svim građanima.« 1929, dobio je ovaj članak drugu stiliza- 
ciju, te glasi ovako: »Sloboda vjerskog ispovijedanja i protivu- 
vjerske propagande priznaje se svima građanima.« Time je sad 
vjerska propaganda i svaki izvanjski vjerski rad naprosto za- 

ranjen, jer zakonom nije više dopuštena sloboda vjerske pro- 
pagande, nego samo sloboda vjerskog ispovijedanja.? Pravi pravni 


1 Vidi o tom moj članak: Boljševička pjatiljetka u Novoj Reviji, br. 3, 
1932, 

? 1, Iljin, Welt vor dem Abgrund, Politik, Wirtschaft und Kultur im 
kommunistischen Staate. Nach authentischen Quellen, Berlin-Steglitz 1931, str. 
440; J, Schweigl, S, J., Moskau gegen den Vatikan (Politik und Kultur), Augs- 
burg 1930, str. 18; Waldemar Gurian, Der Bolschewismus. Einfiihrung in Ge- 
sehichte und Lehre, Freiburg i. Br. 1931, str. 83 - 85. 

položaj potanko je obrazložen u 3. članku instrukcije od 1. listo- 
pada 1929., prema kojemu su vjerska udruženja lišena prava 
juridičke ličnosti i dosljedno svih javnopravnih institucija.“ 

Sve je ovo najzad samo Lenjinov program. U Lenjinovim 
»Mislima o religiji« čitamo izjavu: Moramo se boriti proti vjeri. 
To je ABC svega materijalizma, i treba da dođemo do ratobornog 
ateizma, do ratobornog materijalizma. : 

Valja napose istaknuti, da se sovjetski režim »svijesno i 
načelno stavio u aktivnu službu bezboštva«. Pojave indiferen- 
tizma posve su sporedne, Prema trenutnim prilikama mijenja se 
taktika, ali sigurno ne može biti ni govora o vjerskoj snošljivosti 
ili o indiferentizmu u pravom smislu riječi.“ Doista su bezbožnici 
od 1929. postali veoma agresivni. U jednu ruku tvrde, da progone 
samo one, koji se u svojem ispovijedanju vjere pokazuju protivu- 
revolucijonarcima. A u drugu smatraju takovima sve pobožne 
vjernike, jer se konačno svaki vjerski čin može tumačiti kao 
vjerska propaganda, ukoliko naime kao dobar primjer služi dru- 
Sima na pobudu. + 

O rušenju crkava te o krvavim progonima nema ništa oso- 
bito da kažemo. O tome je štampa dosta pisala, i tko želi kon- 
kretnije da se informira o tom moru zločina, neka uzme u ruke 
knjigu »Das Notbuch der russischen Christenheit«. (Dr, Cramer, 
Berlin-Steglitz, 1930.) Dosta je ovdje spomenuti, da su životom 
platili svoju stalnost u vjeri prema statistici od 1924.; 2691 sve- 
ćenik, 1962 monaha, 3447 sestara s novakinjama, dakle svega 8100. 
A zadnjih godina su ti progoni još mnogo grozniji. Uz to je svaki 
svećenik i uopće svaki »službenik kulta« lišen svog izbornoga 
prava; s njima se jednostavno ne računa, i smatraju se ljudima 
drugog razreda, Tako svećenik u boljševičkoj Rusiji dijeli sud- 
binu poganskih robova. On nema pravo na kartu za životne na- 
mirnice ili za stan. 

Valja opet i opet upozoravati na to, da boljševici kao i 
njihovi pristaše u tuđini ne će nikako priznati, da boljševizam 
u svom načelnom i praktičnom protivljenju vjeri upotrebljava 
brutalna sredstva, koja se rugaju svakomu čovječjem dostojan- 
stvu. To je bez sumnje znak, da su i oni sami svijesni svoje ne- 
pravde i da se u svojoj nutrini stide svojega okrutnog postupanja. 
Stoga se nastoje opravdati visokim tonom, koji i previše odaje 
šupljinu i ništetnost njihovih razloga. Zgodno to pokazuje jedan 
članak u dnevniku njemačkih komunista, koji stoje u najboljem 
kontaktu s boljševizmom. »Die Nachrichten« (br, 68 od 24. XIL 
1931.) govore o svrsi saveza »navalnih« bezbožnika u Rusiji i 
o pokretu bezbožnika u samoj Uniji, pa tvrde, da je »građanska 
štampa« mnogo slagala o prilikama i o životu u Rusiji, najviše 
o: »tobožnjim. kršćanskim progonima«, o ubijanju svećenika i o 


5 J. Schweigl, op. cit., str, 24, 
* 1, Iljin, op. cit., str. 443, 

radu bezbožnika, Zatim kazuje, ali ne dokazuje, da u Rusiji nema 
vjerskih progona, Sovjetski režim, istina, ne bi bio prijatelj crkve, 
ali njegovih metoda proti crkvi i vjeri da nikako ne treba tražiti 
u progonima i u nasilju naspram onih, koji su još religiozni. U 
čemu bi se dakle sastojao rad boljševičkih bezbožnika proti 
vjeri? U tome, što boljševizam zabranjuje i uništava svaki $ospo- 
darski probitak, što stvara bolje uvjete za užitak u ovom zemalj- 
skom životu, što neprestano diže materijalni i kulturni niveau 
narodnih slojeva, običnih radnika i seljaka. Na taj način da bi 


milosrđe, ato se protivi našim načelima.< 
Jasnije. Nije moguće navijestiti rata kršćanstvu. A ipak se 
»Izvestija« od 7. 1 1931. još usude tvrditi, da u Rusiji vlada 
potpuna vjerska sloboda. Pišu naime: Sovjetska vlada nije nikad 
progonila vjere niti vjerskih organizacija. Naprotiv, samo u 


* Sovjetskoj Uniji Postoji prava vjerska sloboda, Ali sovjetska 


vlada smatra vjeru »opijem za narod« i zato ona dakako da 
vodi organiziranu ideološku borbu proti vjeri i to štampom 
školom, kinom, radijem itd, »Mi ne ćemo da vrijeđamo osjećaja 
vjernika, ne ćemo da Povrijedimo njihova prava na molitvu i na 
vjerske čine, ali ćemo široke mase Prosvjećivati o ubitačnoj ulozi 
Crkve i vjere«! 

Interesantno je još, da se protivuvjerska propaganda pod 
staljinizmom sve više uvlači u gospodarski program.“ i 


Dosadašnji uspjesi. 


Ze Konkretni uspjesi organizirane ateističke »vojske« vide se 
iZ izvještaja treće generalne sjednice Centralnog Savjeta Saveza 
»navalnih«  bezbožnika, koja je održana_od 3. do 8. VL 1931. 
Zamjenik predsjednika Centralnog Savjeta, Lunačarski do- 
mo je izvještaj o daljnim zadaćama u borbi Proti vjeri te o među- 
narodnom radu Saveza bezbožnika. Osim toga je važan izvještaj 
Kobeckog o uspjesima uzajamnog istraživanja onih moskovskih, 
lenjingradskih i ivanovskih okružnih organizacija Saveza »naval- 


nih« bezbožnika, koje se nalaze u međusobnom socijalistiškom 


natjecanju, Dominanta ovih izvještaja jest veliko zadovoljstvo nad 


5 Ibid., str. 438, a 


* O tom jasno raspravlja Dr, H, Koch, Das kirchliche Problem der Ge- 
Senwart, Spandau, i 

silnom požrtvovnosti, kojom su se te organizacije ili organizi- 
rane mase pokazale oduševljene za provedbu »pjatiljetke«. Tako 
su n. pr. postigle svjetski rekord u betonskim radovima na Dnje- 
prostroju time, što su daleko nadmašile američke radove. Oso- 
bito su se svojim radom po selima pokazale plodnima za boljše- 
vičku ideologiju. To naime i jest prava svrha tih organizacija: u 
jednu ruku da svojim rekordnim uspjesima oduševe narod za 
gospodarski plan crvenog režima, a u drugu da unesu protivu- 
vjerske misli u oduševljenu masu i da na taj način učvrste i hrane 
komunističko-materijalističko stanovište. 

Psihologija bezbožne mladeži je i odveć zanimljiva. Ne po- 
znaje zapravo boljševičke ideologije ni teorije, nego je čitava 
njezina energija koncentrirana na nepodmitljivo oduševljenje za 
gospodarske rekordne ciljeve. Rekod joj je ideal! Zgodno to iz- 
razuje svjedočanstvo komsomolca K. Gračeva," On čuje od svojih 
vođa, da je sve pravo na strani boljševizma, i zato i on odmah 
odluči da se bori na toj strani. Sve ga mami nada, da će boljševi- 
zam doskora pobijediti, i da će se tim cijeli svijet promijeniti u 
lijepi raj: ne će biti bogataša ni siromaha, ni krvi ni suza, nego 
će opće zadovoljstvo i potpuno pravedna jednakost zavladati 
našim svijetom, — Žalostan idealizam! Zar ima takovo stanovište 
još stvarnoga kontakta s ovim svijetom? A ipak je to duševno 
zrcalo boljševičke mladeži, Bore se do krvi za sreću ove naše 
jadne zemlje, a mislima žive na mjesecu. Tragika i ironija ujedno! 

Najveći uspjeh bezbožnika zasad jest ova poganska 
mladež. U Rusiji ima danas oko 100 milijuna ljudi, koji su se 
rodili poslije 1906. i koji su prema tome ponajviše mlađi od 25 
godina. Iz ličnog iskustva ne poznaju predratnog vremena, godine 
njihova razvitka ispunjaju događaji svjetskog rata, revolucije, 
građanskog rata i borbe oko ustaljenja socijalističkog programa. 
Nikad nisu bili izvan Rusije, te ne poznaju drugoga svijeta. Dorasli 
su u-komunistoj atmosferi komunizma, Od svog najmlađeg djetinj- 
stva nisu čuli ništa dobro ni o vjeri ni o Crkvi, nego naprotiv samo 
klevete, psovke i napadaje u nezapamćenim oblicima.“ 


Organizacija i način borbe. 


Na čelu čitavog Saveza »navalnih« bezbožnika stoji tako- 
zvani Centralni Savjet sa svojim predsjednikom (danas E. Jaro- 
slavski), Ovaj ima svojih posebnih odsjeka, kao n; pr. za »znan- 
stvena« pitanja, narodne manjine itd. Savez se dijeli na više 
koordiniranih i podređenih organizacija, koje se konačno sastoje 
iz ćelija. Ćelijama je zadaća revno raditi. Tu je ateistička praksa 
sjedinjena sa žilavom aktivnošću, dok više organizacije gotovo 


7 Pisima Komsomolskogo Aktivista, Lenjingrad 1930. 
* Ovu mladu generaciju ateističkog komunizma prikazuje Klaus Meh- 
nert, Die Jugend in Sowjet-Russland, Berlin 1932, 

jedino nadziru praktični rad i uspjehe, a osobito širenje boljše- 
vičkih teza u vanjskom svijetu. J 

Da ocrtamo taktiku i metodu, prikazat ćemo ovdje 'samo 

propagandu u samoj sovjetskoj Rusiji. 
.. Jedno od najvažnijih i najzahvalnijih sredstava kako za 
širenje tako i za snaženje bezboštva jesu škole u širem smislu. 
Ne _treba se stoga čuditi bujnom životu u svim ograncima ate- 
ističke škole. O broju pojedinih organiziranih škola nema posve 
pouzdanih i točnih podataka. Na koncu 1930. bilo je 7 protivu- 
vjerskih sveučilišta za intelektualce, 4 ili 5 pripravnih škola za 
ta »sveučilišta«, oko 70 visokih škola za radnike. 4 kolektivne 
visoke škole, te napokon u Lenjingradu još jedno  »bezbožne 
sveučilište za djecu«. 1931. bilo je već 18 antirelifioznih akade- 
mija i 34 protivuvjerska sveučilišta." Osobito se pazi na tako- 
zvane seminare, koji imaju da izobraze što više revnih vođa. 
Poslije seminara priklanja se velika pažnja protivuvjerskoj od- 
goji djece. Budući da je kod te jači intelektualni rad nemoguć, 
prilagođene su metode više dječjem svijetu, u kojem fantazija 
igra najvažniju ulogu. Stoga mora biti »antireligiozno« sve, štogod 
dijete u školi vidi, U prvom redu dakako sam učitelj u cijelom 
svojem nastupanju, zatim vanjsko lice škole s bezobraznim kari- 
katurama Boga, Krista, Svetaca, sakramenata, napokon i cijelo 
predavanje s pohađanjem protivuvjerskih muzeja i s drugim slič- 
nim izletima. Time si ateistički boljševizam hoće da osigura sa- 
svim novi naraštaj, koji će biti skroz na skroz prožet ateističkim 
načelima i protivuvjerskim mišljenjem — siguran i nepokolebljiv 
temelj, kojega ne bi zaraza vjerskih ideja uopće dirnula, 

Rad po seminarima, iz kojih izlaze izabrani vođe bezbožnika, 
zaslužuje posebnu pažnju. Tu je sve uređeno po internacionalnom 
formatu: obrađuje se gradivo određeno u svojim glavnim linijama 
od samoga Centralnog Savjeta. Ne radi se dakle samo o tom, 
kako valja zahvatiti sve narodne slojeve sovjetske Unije, nego 
je rad tih seminara više upereh na internacionalnu propagandu. 
U okviru ove radnje konstatiramo samo činjenicu, da boljševički 
Pooioisi zrijesno traže i organiziraju boj za osvajanje vasionog 
svijeta, a da su ognjište tog organiziranoga napada seminari go. 
vjetskih bezbožnika. . : ji 4 aa 

Općenita politička odgoja djece počinje se već petom go- 
dinom. Za nju je jedno od osnovnih načela izričita na- 
redba, da se djeci mora ucijepiti uvjerenje o štetnom djelovanju 
vjere. Vjera mora biti prikazana kao sredstvo, kojom se sita 


* Marxismus, Komunismus, Bolschewismus, Sonderdruck = des Mittei- 
lungsblattes  »Das Zentrum« 9, 10, 11. Berlin 1931, str. 140. Vidi također 
»Ost - Europa«, Zeitschrift fir die gesamten Fragen des europšischen Ostens. 
Berlin - Konigsberg 1931 (Februar), str, 282. 

4 Opsežniji prikaz i točniji podaci o načinu ove internacionalne propa- 
gande predviđeni su za posebni članak, 

buržoazija služi, da od sirote djece napravi obične robove. I taj 
rad ne cvate samo u školi, nego svaki mora da se stavi u službu 
ove propagande. Ko ostaje pasivan, taj zna već, što ga čeka.“ 

Misao miljenica, koja se uvijek i uvijek vraća u »Bezbož- 
niku« (organ Centralnog Savjeta Saveza »navalnih« bezbožnika 
SSSR) jest ova: ateistički mladić je slobodan, zdrav, doista živ, 
dok je vjerski uzgojen mladić rob napo mrtav, Karikatura toga 
motiva ima gotovo u svakom broju. »Sveštenstvo« se izrugava; 
vjera se smatra bitno ovisnom o kapitalizmu, koji da se danas 'na- 
lazi na smrtnoj postelji; »popovi« se prikazuju kao muktaši. To su 
smjernice ateističke odgoje u školi, i 

Drugo moćno oružje u rukama bezbožnika jest protiv u- 
vjerska štampa. Nemoguće je izbrajati ovdje sve te ne- 
moralne listove i novine, koje vrijeđaju svojim plitkim i bezobraz- 
nim sadržajem svaki plemeniti osjećaj. Dovoljno se to sredstvo 
ateiziranja razumije, ako se pomisli, da veliki broj protivuvjerskih 
spisa, redovito izlazi i to u više milijuna primjeraka. Pored toga 
ima više mjesnih novina s nakladom od po nekoliko stotina pri- 
mjeraka. Tako se bezbožnici još napose nastoje prilagoditi mje- 
snim prilikama i servirati bezbožničku nauku podražujući pokra- 
jinskom i ličnom ukusu, Bezbožničke naklade izdaju godišnje na 
stotine protivuvjerskih djela i brošura, Pravoga znanstvenoga rada 
zapravo nema, Cijeli je sadržaj udešen za popularno prosvjeći- 
vanje i podbadanje, U Ukrajini (Čarkov) izdaju mnoga djela i 
na njemačkom jeziku — za njemačke manjine; faktički dakako 
dakako određene su te knjige za stranu propagandu. 

Samo jedan primjer o načinu borbe štampom! »Bezbožnik« 
od 25. VIIL 1932, donosi na prvoj stranici ovu karikaturu: Veliki 
križ, od kojega je napravljeno praktično vješalo; na svakoj strani 
visi po jedan proletarac, a krvnik je jedan debeli »pop«. Slični 
ružni motivi vraćaju se danomice, i 

Riječ i slika degradirani su na sramotu prostih bezobrazluka 
i služe svijesnom obeščašćenju Boga i čovjeka, ugnjetavanju i 
karikiranju vječne Istine, 

Na trećem mjestu valja spomenuti živu riječ u protivu- 
vjerskim predavanjima. Ovaj je rad također dobro organiziran, 
Po svim selima — najviše među seljacima — održavaju se mnoga 
tendenciozna predavanja, kojima se suzbija kršćanska vjera na- 
ivnog seljaka, 

Sva ostala sredstva mogu se općenitim imenom nazvati 
pučkom propagandom. To su naime sredstva, koja su 
određena jednostavno za masu, a manje za pojedinca. Ovamo idu: 
radio, film, kazalište, umjetnost, muzika, bezbožne pjesme, pro- 


tivuvjerski muzeji i izleti, protivuvjerske izložbe i šetnje — te još | 


nepregledno mnoštvo ateističkih igara i zabava, 


1! Ost-Europa, Zeitschrift fir die gesamten Fragen des europšischen 
Ostens. Berlin-Kčnigsberg 1931 (August), str. 658. 

Na Božić 1931, održano je na radiju u Moskvi predavanje 
pod naslovom: »Šetnja kroz protivuvjerski muzej«. Ne može biti 
sumnje, da je ta tema hotimice bila izabrana za taj dan. Početak 
predavanja bio je dosta nerazumljiv, jer su smetale dvije druge 
stanice, Cijeli sadržaj sačinjavaju utisci jednog posjetnika protivu- 
vjerskog muzeja u Moskvi. Niveau predavanja karakterističan je 
za svu ostalu boljševičku literaturu. Što se tu čovjeku pruža 
čisti je bezobrazluk nitkovića dakako pod firmom napredne pro- 
svjećenosti, Beskonačno se opetuju zastarjele optužbe i klevete 
proti kršćanstvu i religiji, ogovaraju se svećenici na najbesramniji 
način, a nedostadak dokaza i neopravdanost napadaja nadokna- 
duje razuzdana strast svijesnim varanjem. Zar se tu treba čuditi, 
ako se priprosti ljudi, koji su nesposobni, da si u tim stvarima 
Stvaraju svoj sud, daju zavarati? 

Tako se i u ovoj »šetnji kroz protivuvjerski muzej« ne zna, 
što više izbija na površinu: da li obična naivnost, da li temeljito 
neznanje ili svijesna, zapravo đavaoska zloba, Najsporednije opa- 
ske u evanđeljima prikazuju se kao otvorena protivurječja, nevini 
vjerski običaji posve sporedne važnosti žigosani su kao nužne 
vjerske prevare, a zloupotrebe i izrodi, koji su već odavno osuđeni 
od Crkve, izdaju se za kršćanska načela. Sve su fo stvari, koje 
ne će utjecati na čovjeka, koji stvarno i mirno misli, ali silno škode 
čovjeku, koji pati od oskudice, pa mu se obećaje zemaljski raj. 

Sigurno je više nego zloćudno pretvaranje, kad predavač na 
osnovu neopravdanih optužba ovako svršava: »Muzej je neoboriv 
dokaz, da je vjera opasan otrov, koji ubija životnu volju naroda... 
Misao o Bogu i vjera u život u boljoj vječnosti koče ljudsku ener- 
giju, troše i upropašćuju narode.« Plitka logika ili bolje nelogika 
ovih riječi osuđuje kako predavača tako i samu bezbožnu propa- 
gandu, jer se ona baš služi tom metodom. Ako damo »životnoj 
volji« onaj smisao, što ga imaju same riječi, onda je sasvim jasno, 
da je čista materijalistička filozofija upravo otvoreno protivu- 
rječje, jer se u njoj nijekanjem vječnosti briše svaki smisao pra- 
voga života. Tko hoće govoriti o energiji, koja se nesmetano želi 
razvijati, tome baš upravo i jedino kršćanski nauk s vjerom u 
vječnost može dati pravi temelj. Jer njim se afirmira snaga i 
energija poletom i zamašajem, koji uz pomoć Božje milosti! kul- 
iminira i dominira u vječnom proljetnom cvatu životne volje 1 
životne snage, Gdje je tu otrov? Gdje nijekanje energije? Gdje 
nesreća? > 

Ovaj spomenuti centralni protivuvjerski muzej nalazi se u 
dvoranama jednoga bivšeg samostana. Danas ga: posjećuje oko 
5-600 ljudi dnevno, i to prema tvrdnji gornjeg predavača »iz svih 
krajeva Unije, čak i iz evropskih država i iz Amerike.« Čemu 
dolaze onamo? »Da spreme znanstveno gradivo za 'ustaljenje 
svojih misli« U svom naivnom neznanju veli onda predavač: 
»Muzej je skupio takav materijal, koji će nadživjeti Krista, Iz 
ovoga odsjeka odlazimo u izvrsnom raspoloženjul« — Evo tu je 

otrov! Tu je laž, tu je obeščašćenje životne volje, tu je nijekanje 
života! | 

o Vrijedno je pročitati utiske jednog talijanskog posjetnika 
tih muzeja, koji je stručnjak u pitanjima ruske kulture.“ Među 
ostalim veli u poglavlju »Ateizam u crkvi«: ima više crkava pre- 
tvorenih u muzeje za antireligioznu propagandu; nije rijetka 
stvar, da se iz crkava naprave gostione ili radnički klubovi; u 
antireligioznim muzejima je ateizam potpuni gospodar; izvrgavaju 
se ruglu svi vjerski obredi i pobija se »znanstvenim materijalom« 
svaki vjerski kult. , 


»Bezbožna pjatiljetka«. 


Bezbožna pjatiljetka ide za potpunom likvidacijom svih vjer- 
skih institucija, crkvenih zajednica i sekti, koje se nalaze ma 
teritoriju sovjetske Unije. Pri tom se ne vodi račun o pravnom 
ili načelnom odnosu tih organizacija prema . boljševičkoj vladi, 
kako to sam službeni tekst u prvoj točki veli, Odluka, koja sa- 
drži program te pjatiljetke, odobrena je najprije i prihvaćena od 
Centralnog Savjeta Komunističke Stranke. Zakonsku snagu đo- 
bila je 15. svibnja 1932. potpisom Staljina, Jaroslavskog i drugih 
prvaka crvenog režima. Odluka ima svega 118 točaka. Prema 
broju godina, u kojima bi se likvidacija vjerskih institucija imala 
postići, dijeli se odluka u 5 glavnih odsjeka, 

U toku prve godine bezbožne pjatiljetke ide se za 
zatvaranjem svih konfesijskih škola, (ukoliko ih još ima), u prvom 
redu duhovnih akademija, katoličkih bogoslovija i bogoslovskih 
tečajeva. U isto vrijeme sva lica, koja su »službenici vjerskog 
kulta«, idu u posebnu kategoriju bespravnih subjekata. — Valja 
primijetiti, da je najveći dio ove rabote već obavljen. Ne radi se 
naime o potpuno novom rasporedu, nego o nacrtu, koji hoće 
da odstrani sve zaostatke na tom području. Djelo se zapravo 
privodi kraju, pa se stoga hoće koncentriranim silama izbrisati 
i zadnji tragovi gore spomenutih institucija. Radi toga prva godina 
direktno ne predviđa zatvaranja crkava niti službene likvidacije 
samih crkvenih zajednica, i 

U drugoj godini, t, j. od svibnja 1933, do svibnja 1934, 
predviđa se zatvaranje svih crkava svih konfesija i sekti po 
glavnim gradovima Unije. Zatvaranje svih ostalih crkava bit će 
izvršeno prema posebno izrađenim propisima toga rasporeda tako, 
da 1. svibnja 1937. »na cijelom teritoriju SSSR. ne bude ni jedne 
bogomolje. Čak i sam pojam 'Bog' bit će izagnan iz oblasti eo- 
vjetske Unije kao srednjevjekovna stvar, koju smo preživjeli, a 
koja je služila kao oruđe za ugnjetavanje radničkih masa. ,.« | 


3 1? Ettore Lo Gatto, URSS 1931. Vita quotidiana, piano quinquennale. 
(Istituto per I' Europa orientale). Roma 1932. 
15 Tbid., str, 75 i dalje. 

Druga godina bezbožnoga petgodišnjeg nacrta imat će 
da bude prava ofenziva »bezbožne akcije«. Ona će konačno likvi- 
dirati »vjerska ognjišta« u obitelji i u službeno registriranim“ biv- 
šim samostanima. Do listopada 1933. bit će provedena »čistka« 
vjernika Po Svim sovjetskim ustanovama. Bit će zabranjeno tiska- 
nje knjiga vjerskog sadržaja, religioznih novina, brošura i rituala. 
Najstrože će se kažnjavati zgotavljanje predmeta, koji služe 
vjerskim obredima, Osim toga priklonit će se u toku ove druge 
godine osobita pažnja stvaranju čvrstoga osnova za »razumno 
bezvjerje« u masi, Za najbolje sredstvo u tom pravcu priznati su 
bezbožni filmovi. Predloženo je, da se stvori 150 novih bezbožnih 
filmova. — Za ovu zimu spremaju nekoliko filmova za mladež. 
U njima ne će nastupati glumci od zanata, nego praktični bez- 
božnici. Među ostalim nastupat će u jednom od tih filmova djeca 
moskovske internacionalne škole,“ I u tom se vidi, kako boljše- 
kaša zna sebi u prilog da iskoristi sve momente radničke psiho- 
ogije. 

Treća godina pjatiljetke namijenjena je. »aktivizaciji 
bezbožnih ćelija«. U toku ove godine predviđa se nasilno 
izagnanje svih »službenika kulta« iz sovjetske 
Unije, ako se ne budu odrekli svoje vjerske 
službe. 

U toku četvrte godine pjatiljetke morat će sve crkve, 
sinagoge i bogomolje biti predane upravama službenih ustanova, 
da se u njima smjeste kina, klubovi i druga »mjesta razumne 
zabave«. A, Kalibanov, jedan od najaktivnijih bezbožnika, veli: . 
»Ognjišta svetoga kulta i idolopoklonstva promjenit ćemo u svje- 
tionik komunističkog samoobrazovanja. Na mjesta popova, sveće- 
nika i rabina postavljat ćemo učitelja. Prošlo je doba vračara — 
popovskom brbljanju niko ne pridaje više nikakva značenja.« 
Vidjet ćemo odmah, kako je boljševizam u svojoj školskoj reformi 
to stanovište već znatno umjerenije primjenio, jer uviđa posljedice 


“svoje radikalnosti, 


Zadnja, peta godina ima da »učvrsti i prodube uspjehe 
postignute na fronti borbe s vjerom«. 

Valja napose istaknuti, da publikacija ove odluke o bez- 
božnom petgodišnjem nacrtu nije bila popraćena onom velikom ' 
grajom, kojom je sovjetska štampa obično raznijela odredbe 
vlade, Zapaža se također, da se i sama štampa tuži zbog lijenosti 
u antireligijskoj propagandi, A, Kalibanov, koji u »Ratobornom 
bezbožniku« oduševljeno pozdravlja novi nacrt, veoma žali »ne- 
pojmljivu pasivnost sovjetske štampe, koja ne poklanja nikakve 
pažnje novoproglašenoj eri u nazoru na svijet SSSR. Međutim 
pjatiljetka bezboštva znači mnogo više za osnaženje SSSR. i za 
stvaranje novih komunističkih kadra, nego mnoga Magnetogor- 


u Moskauer Rundschau, Moskva, 18, IX, 1932. 

ska. ..«  (Magnetogorski ide među prva poduzeća gospodarske 
pjatiljetke). 


.Ma da se po nekim novinama širila vijest o tobožnjem obu- 
stavljanju antireligijskih ophoda, sigurno ne može još biti govora 


o promjeni kurza. Istina je samo, da se u zadnje vrijeme zapaža 
popuštanje propagande u nekim određenim oblicima. Ali to po- 
puštanje ima svoje jednostavno tumačenje u tom, što je po samoj 
»bezbožnoj pjatiljetki« rad koncentriran napose na istrebljivanje 
konfesijskih škola, A glavni razlog bit će u tom, što će se na kraju 
1932, završiti gospodarska pjatiljetka, i radi toga se moraju upreg- 
nuti sve sile pred ova kola. To jest uostalom Slavna značajka 
boljševičke politike, da se narodu dadu izvjesne privremene kon- 
cesije, kad je narodna energija nadasve potrebna, Drukčije se rie 
može suditi o prividnom prestanku propagande. Čudno je ipak, 
da je sovjetska štampa u svoje vrijeme donijela samo jednostavan 
izvještaj o zakonskoj snazi bezbožne pjatiljetke. Komentara nije 
dodala, nego je samo kratko navela službeno saopćenje Molotova, 
da će do 1. svibnja 1937. »vjerski kult na teritoriju SSSR. prijeći 
u oblast dosadnih predanja, kojima ne će da vjeruje novi lenjinski 
mladić,.« Kalibanov dakako nije zadovoljan ovom šutnjom boljše- 
vičke štampe. On zna dobro, da se ta šutnja osniva na ozbiljnom 
temelju, kako to neki listovi javljaju, i kako je to prema nekim 
dobrim izvještajima dosta vjerovatno. Sovjetska vlast imala bi 
da računa s napredovanjem vjerskoga raspoloženja u Rusiji prije 
svega po radničkim, a onda čak i u komsomolskim krugovima i 
u logorima crvene armade. Kraj ovih činjenica može se s pravom 
sumljati u sudbinu svibanjske odluke o bezbožnoj pjatiljetki, jer 
vjerski preporod nije posve nemoguć, Ipak ima malo nade, da će 
u tako kratko vrijeme stvar krenuti na bolje, Trebat će još mnogo 
mučenika! ' 


Psihologija ruskog bezboštva, 


Ugledni ruski filozof Nikolaj Berdjajev obradio je solidnom 
spremom stručnjaka psihologiju ruskog bezboštva u jednom iz- 
vrsnom članku." Njegovo razlaganje daje mnogo za razumijeva- 
nje današnjega duševnog stanja mnogih ogorčenih ruskih bezbož- 
nika, Prema njegovim izvodima korijen je ruskog bezboštva još 
u reformi ili bolje u revoluciji Petra Velikog, Tom se činjenicom 
počinje u Rusiji epoha Antikrista, jer se. u ruskoj duši mjesto 
ortodoksije rađa pravo šizmatičko i eshatologijsko raspoloženje, 
a uz to joj se otvara i široko more novih patnja. »Iz sažaljenja 
pozivala je (ruska duša) na ustanak proti patnji; ali je u toj borbi 


*5 Više o tom, možda odveć optimistički, može se naći u novom solidnom 
1 opsežnom prikazu A, Zieglera  »Die russiscke Gottlosenbewegung«,  Miin- 
chen 1932. 


“* »Hochland«, Kempten 1932, Juni. (Izlazi mjesečno.) 

pokazala pripravnost za patnju, koja je doprla do mučenja sama 
sebe. Sućut s patnjama naroda i svega svijeta postala je glavnim 
motivom ruske literature 19. vijeka.« 


Tako je došlo do pojava, koji je za razumijevanje bezbožne 
psihe od fundamentalnog značenja: preneseni su vjerski motivi i 
religiozno duševno raspoloženje u areligioznu i antireligioznu — 
socijalnu — sferu, utjerana je sva religiozna energija u kolote- 
činu socijalnog rada, a čitava socijalna sfera dobila je religioznu 
dinamiku. Drugim riječima: sva energija, koja se prije trošila na 
vjerskom području, iskorišćuje se sad u gospodarskim granama. 
I dok ljudi pri tom obožavaju čovjeka, postaju bezbožnicima. 
»Bog je stvorio nepravedan svijet, svijet pun patnje: iz etičkih: 
razloga treba nijekati Boga.« Ali ljubav prema čovjeku, koja se 
protivi ljubavi prema Bogu, protivi se konačno i samom čovjeku 
i njegovoj ličnosti. Duhovnom čovjeku nema već pravoga mjesta 
u materijalističkoj filozofiji. Tu sućut prelazi u okrutnost, a slo- 
boda u nasilje. Tako se oslobodilačka akcija ateističkog nihi- 
lizma razbija na svojim vlastitim načelima. »U nihilizmu šezde- 
setih godina imamo već sve osnovne motive, koji stoje na čelu 
boljševičke revolucije..,: neprijateljstvo prema religiji i mistici, 
gije od suradnje pri socijalnoj gradnji; zamjenjivanje svakog apso- 
lutnoga ćudoređa socijalnim utilitarizmom; apsolutna hegemonija 
prirodne znanosti i političko-ekonomskih disciplina; nijekanje 
ljudskog dostojanstva kod svih, koji nisu vezani za rad kao radnik 
i seljak; ugnjetavanje ličnoga nutarnjeg života zahtijevanjem soci- 
jalnoga reda. Ne očekuje se savršen život od promjene čovjeka, 
nego od reorganizacije društva.« : 


Do ruskog nihilizma mogla je doći samo duša, odrasla »na 
duhovnom tlu ruskog pravoslavlja, pošto je izgubila svoju vjeru.« 
Jer ruska ortodoksija je skroz na skroz eshatologijski oblik krš- 
ćanstva, koji se sumlja u samu mogućnost opravdane kulture. 
Kraj takove psihologije, veli Berdjajev, krije se u tim ruskim 
dušama čežnja za nekim budućim svijetom, ali koji ne traže u 
nadprirodnoj sferi nego na ovoj zemlji. »Najdublji smisao. 
ruskog ateizma može se izreći samo ovim para- 
doksom: Zanijekati Boga, da bi se ostvarilo 
kraljevstvo Božje na zemlji«" mE 


17 Jasno je, da se ne može sve tumačiti prema ovomu općenitom kalupu. 
O konkretnim boljševičkim tipovima svih mogućih zanimanja piše — 'više 
empirički — William .C. Withe »So lebt der Russe« (Aus dem Amerikani- 
schen iibertragen), Kčln 1932. Veoma instruktivno je također djelo P. Nčtge- 
sa: S, J, »Katholizismus und Kommunismus«, K6ln 1931, Knjiga je dođuše pi- 
sana polemički, ali ima mnogo materijala u slikama i dokumentima, 

Bezbožna odgoja. 


Kako su sami vođe s velikim zadovoljstvom ustanovili, služe 
mladi bezbožnici boljševizmu izvanredno dobro. Ti vođe znaju 
dobro podrediti protivuvjersku propagandu trenutnim zadaćama 
i zahtjevima boljševičkog komunizma. Ovamo ide najprije nad- 
ziranje roditelja, kojima je na taj način onemogućeno obdržavanje 
vjerskih praznika. Njihova organizirana djeca izdala bi ih nemi- 
losrdno, štoviše optužila bi ih kod tajnih agenata GPU. Stoga u 
zadnje vrijeme sve više upotrebljavaju ove mlade snage kao 
moćne činioce boljševizma. Određene su im nove zadaće, do- 
dijeljeno im je novo područje: moraju se među ostalim aktivnije 
staviti u službu gospodarskih ciljeva. Ta je politika razumljiva iz 
činjenice, da je boljševizam u svojoj biti bezbožni komu- 
nizam — dakle u isto vrijeme negativna religija, nazor na svijet 
i gospodarski sistem. Zato su se i neki ateistički krugovi obve- 
zali na svojevoljne radne dane i tako si stekli sredstva za nabavu 
tanka, zrakoplova, traktora i mnogih drugih važnijih ratarskih 
sprava, koje su sve dobile naziv po bezbožnim organizacijama, 
kao n. pr. bezbožnik, moskovski bezbožnik, ukrajinski bezbožnik, 
uralski bezbožnik itd. Time se postizava dvostruka svrha. Jedno 
se mlade ugrijane glave stave oduševljeno u službu gospodarskog 
programa, a drugo je ovaj rad velika reklama za bezbožni pokret. 

Da se ovo biserje antireligioznog pokreta sačuva od svih 
štetnih utjecaja, morala je odgoja po školama biti skroz antireli- 
giozna, kaošto smo već prije spomenuli, Prvo su učitelji morali 
biti odstranjeni, jer — kako Lunačarski veli — »religiozni učitelji 
su već u sebi jedno protivurječje.« Tako su za kratko vrijeme 
sva važnija učiteljska mjesta bila popunjena ateističkim učiteljima, 
Službeno je naređeno, da je po svim školama rad antireligioznih 
ćelija obvezatan i da se bezbožni učenici moraju vladati prema 
ovim uputama: na početku školske godine morat će se obdržavati 
velike konferencije i manifestacije aktivnih bezbožnika, na kojima 
će se pokazati putevi i sredstva za protivuvjerski rad u školi 
i doma.“ 

Negdje u polovici 1932. reformiran je nastavni plan za sred- 
nje škole odlukom Centralnog Odbora Komunističke Stranke, 
Poslije je ovoj odluci još nadodana naredba Centralnog Izvršnog 
Odbora, koja u pojedinostima radi o rasporedu i o pedagoškim 
potrebama, Vanredno se važnom smatra »politehnička izobrazba«. 
Zanimljivo je još u pedagoškom pitanju priznanje sovjetskog vod- 
stva. »Glavna u školskoj odluci vanredno oštro i jasno formuli- 
rana smjernica jest ova: učiteljima se mora osigurati 


1% O životu druge zapuštene djece, koja nije organizirana, ali koja svo- 
jom prosjačkom sudbinom faktično stoji na strani bezbožnika, vidi:. Vladimir 
Sensinow, Die Tragodie der verwahrlosten Kinder Russlands,  Ziirich 1930. 
Por. i »Život« 1931., str. 129, i dalje. 

mnogo veći auktoritet, disciplina po školama 
se mora bitno popraviti, kolektivna neodgo- 
voernost mora se promijeniti u najozbiljniju od- 
gšovornost pojedinaca«" 

“Ovom priznanju ne treba dodati nikakva komentara, jer je 
na osnovu ove odluke jasno, da je boljševizam opet podlegao 
svojim vlastitim »slobodnim« metodama. To je uostalom karak- 
teristično za njegovu kratku povijest, da pri aplikaciji svojih 
načela uvijek kapitulira, i da mu samo koncesije tuđih neprijatelj- 
skih elemenata osiguravaju željene uspjehe. 

Žalosna je činjenica, da su sinovi tmine tako zauzeti za 
svoj posao. I pri tom se ne zna, da li je ironija sudbine, kad za- 
padna Evropa u vrijeme svjetske gospodarske i moralne krize 
očekuje spasenje i svjetlost s mračnog Istoka. Međutim što se 
zaista sprema? Jaram, ropstvo, sibirska noć! Budimo si samo 
svijesni, da to nije samo slika bez značenja, nego simbol, koji 
pokazuje, što zapravo vrijedi boljševička ideologija i stvarnost: 
to je — protivuriječje i apsurd, I boljševizam nužno nosi u sebi 
tu nemogućnost, koja je danas već potvrđena žalosnim djelima 
najgorče tragike. Tamo, gdje se istina ignorira, gdje se ugnje- 
tavaju najuzvišenije duševne vrijednosti čovjekove, tamo mogu 
«ostati samo ruševine propalih ideala, na kojima se mora rađati 
veliko ogorčenje zbog izgubljene sreće, što je prirodnim na- 
gonom gonjeno srce ljudsko žeđa, I padne li sjeme nezadovolj- 
stva na plodno tlo, opet se dakako rađa pakost i mržnja, nemi- 
“novno opetuje Luciferova tragedija. 

Dr. V, Keilbach, 


pot na aa gan uoo onu usao nonapna avec aonopas kat nuoauananases, 


Dj 


*, 
*, 

(Refleksije o savremenom svijetu i životu.) 
Uz židevski problem. 


Protestantizam kao čedo humanizma i renesanse preuzeo je od njih po- 
ganski dio baštine: naturalizam. Time je otvorio vrata, da su se poganske ideje 


' mogle uvući i u protestantsku teologiju. Druga je, vrata otvorio subjektivizmu 


time, što je zabacio crkveni auktoritet u nauci, pa je tako i Kantu i svoj idea- 
lističkoj njemačkoj filozofiji utro put i omogućio da osvoji evropsku inteligen- 
ciju, Sve je to pripravilo francusku revoluciju i okupilo protukršćanske ele- 


:9 Moskauer Rundschau; Meskva, 25. IX. 1932. 

mente u iramasunske lože, Spomenuta je revolucija i Napoleonova era donijela 
Evropi i svemu svijetu novi dar; emancipaciju Židova. Tada su ovi navalili u 
lože, da sebe i svoju čmancipaciju učvrste u svim socijalnim klasama. I po- 
sljedica je bila; Židovi ne nastupaju kao mesijski izabrani narod; oni postaju 
u duhu tadašnjega liberalizma samo građani Mojsijeve vjere. Ipak se ne go- 
vori o židovskim Francuzima, Nijemcima ili Rusima, nego o francuskim, nje- 
mačkim ili ruskim Židovima, Židovi su još vazda izraelski puk. I dok im je 
loža omogućila, da se društveno uzdignu, banke su i burze omogućile, da 
postignu gospodarstvenu hegemoniju. : 

Kakovi su Židovi sada u svojoj biti? Tako se pita R. John (Beč) u listu 
»Der kath, Gedanke«,* Po njemu se Židovi rado sele; često su na to i prisi- 
ljeni, jer ih progone. To ih je navelo, da svoj imetak ili posjed .drže u likvi- 
dnom stanju; u novcu. Uslijed toga su se i odali bankarstvu, dioničarskim u- 
druženjima i burzovnim spekulacijama, Mođerna tehnika je usko povezana uz 
akcijska društva, Židovi poznaju sve tajne u trgovini i na burzi, pa su zato tu i 
zagospodovali, Novac ne nosi, ako ga ljudi ne traže, ako ga povoljno ne mo- 
žeš plasirati, gdje nema veće potražbe, To je sve usko spojeno s trgovinom. 
Stoga se i veli: Gdje je trgovine, tu je sigurno i Židova. No Židovi hoće da 


osiguraju svoj položaj i javnim mnijenjem, dosljedno štampom. Zato su Žido-- 


vi i zaposjeli ovu velevlast, da preko nje uđu u vladu i čvrsto zadrže u ru- 
kama novčane izvore i dobiti. Židovske mase, koje se nalaze u istočno-evrop- 
skim zemljama, sele prema zapadu. Sada je glavni grad židovstva Newyork, 


Židovski narod kao narod ipak nije sasvim izgubio svoje mesijske ideje.. 


Loža i njezino čedo liberalizam želi doduše pomoću svoje »kraljevske umjet- 
nosti« istisnuti s lica zemlje sve, što je natprirodno, ali ipak i ona u eri »vi- 
soke buržoazije« služi ovoj. mesijskoj ideji. U doba »proletarijata« socijalizam 
preuzima na se istu ulogu, pače s većim oduševljenjem i energijom. Teški po- 
ložaj proletarijata po raznim tvornicama povećava nadu u boljoj budućnosti. 
Sve se to zbiva u Evropi, jer Židovi imađu prevlast u loži i socijalizmu. Ta 
socijalistička hlepnja ili vjera u oživotvorenje raja na zemlji nije slučaj. M. 
Buber, teoretičar židovskog duha, a s njime i najpronicaviji kritičar Marxova 
»Kapitala« K, Franiz priznaje, da Marxovi osnovni Sospodarstveni pojmovi 
imaju .speciličku oznaku židovskog duha, Tako eto ljudsko društvo, koje se u 
svojoj oholosti odriče nadnaravnog spasenja i s druge strane kriči za najprimi“ 
tivnijim oslobođenjem, to se društvo svijesno ili besvijesno tura u naručaj 
Izraela. Evo ovako dva najveća savremena protivnika: veliki kapitalizam i so- 


cijalizam stoje pod inspiracijom i vlašću Židova. To nam svjedoče Wallstreet. 


u Newyorku i Kreml u Moskvi. 
Što da se radi? Da prionemo uz antisemitizam? Broj glasova i za to ra- 
ste. No Hilaire Belloc opaža, da je boljševizam doveo židovsko pitanje u novi 


stadij. Uistinu tko poznaje pionire framazunske lože, velike svjetske štampe,. 


kazališta, filma, književne kritike, sramotne knjige,  revolucijsku savremenu 


agitaciju, lako može doći na takovu misao. Nije li dakle prva dužnost svakoga. 


kršćanina, da bude antisemit? No ne postoji'li i koje drugo rješenje židovskog 
pitanja? tići i 


* Lipanj 1932. 

Najprije budimo pravedni i recimo: što mnogi Židovi čine, toga ne smi- 


jemo metati na rovaš svima. Drugo: U prosuđivanju židovskog pitanja lako 
ćemo zalutati, ako nas ne vodi objava Božja. Antisemitizam hrani rasnu 


mržnju, bio on »umjeren« ili »radikalan« Ovaj zadnji ide čak tako daleko, da 
zabacuje i bibliju i Krista i njegovu Crkvu i nauku. Radikalni antisemitizam 
vojuje i nehotice za daljnu židovsku premoć na zemlji. Narodni socijaliste ho- 


će da budu radikalni antisemite, a time upravo u Marxovu duhu postaju njiho- 


vim dobrim pomagačima, Židova ne će nitko zbaciti s kruglje zemaljske. Oni 
su bili suvremenici izumrle egipatske kulture, Asiraca, Babilonaca i Grka; po- 
stojali su i prije osnutka Rima, Židovi će i dalje postojati. Pače po sv. Pavlu 
će i Židovi jednom postati katolici (Rim. 11, 25); dakle Bog sam će jednom 
riješiti semitsko pitanje, i 

Kada će to biti? Sadašnji je Papa Pijo XI. svečano proglasio Kristovo 
kraljevstvo. Ne naviješta li to novu zoru, pred kojom će pseudomesijske ideje 
ustupiti mjesto pravomu mesijskom kraljevstvu. To je »katoličko« rješenje ži- 
dovskog pitanja. Bez toga su rješenja Židovi i sebi i svijetu prava pokora. S 
Konstantinom Velikim je natpis na -Isusovu križu »Isus Nazarećan, kralj Žido- 
va« prestao biti znakom sramote. Nadoći će i dan, kada: će se ispuniti riječ, 
koju je prorok Zaharija kazao o svom izabranomu narodu: »I gledat će na 
onoga, koga probodoše i plakat će za njim kao za smrću prvorođenoga.« (12, 
10) Za to rješenje moli sv. Crkva nesamo na Veliki petak, nego prosi za obra- 
ćenje Izraela u ime njegove stare sinagoge u svojoj adventskoj antifoni 23. 
prosinca: »O Emanuel, Rex et legifer noster, expectatio gentium et Salvator 
earum; veni ad salvandum nos, Domine, Deus noster! — O Emanuele, kralju i 
zakonošo naš, nado pogana i Spase njihov: dođi, da nas izbaviš, Gospodine 
Bože naš!« 


Dobro i zlo u »Novoj odgoji«. 


U Genevi postoji »Institut pedagoških znanosti«, koji širi »Novu odgo- 
ju«, Kod načela te odgoje treba rastaviti dobro od zla, jer je u »Novoj odgoji« 
i pšenice i kukolja: bona mixta malis. U nje se krije naturalizam, pa 
čak i materijalizam, koje moramo zabaciti, Neke se opet metode  »aktivne 
škole« slažu s načelima kršćanske tradicijske odgoje, pa znače napredak u 
odgajanju kao znanosti i umjetnosti,“ zZ 

Dva su glavna sistema »Nove« pedagogije: pozitivistički i idealistički. 
Ta su dva sistema samo u prividnom protuslovlju, jer su to dva oblika istog 
.monizma, na kome se konačno osnivaju. Pozitivizam veli: Sve je materija, ko- 
ja se razvija bez konca i kraja. Idealizam veli: Sve je duh, koji se vječno 
razvija bez konca i kraja. Jedan i drugi priznaje samo jednu realnost, ako je 
priznaje, Tu realnost jedan zove materijom, činom, fenomenom, drugi zove Du- 
hom (s velikim D). Posljedice teorijske i praktičke, moralne i pedagoške mo- 
raju biti iste: ne postoji transcedentni, osobni Bog, različit od svijeta, pa sto- 
ća nema ni više ni izvanjske vlasti, čovjek je svoj vlastiti gospodar: nema ne- 
promjenljive istine, nema moralnoga zakona, nema razlike između dobra i zla. 


* Za gornje izvode poredi članak u »Civilta .cattolica« od 7. studenoga 
1931. 

Odatle slijedi za pedagogiju bktio: . Kaopekgoja, pri kojoj učitelj ne vodi 
.đaka, nego ovaj učitelja. 

1. Pedagoški idealizam. Njemu se sve razvija, pa zato nema tradicijske 
razlike između učenika i učitelja, dječaka i momka, znanosti i pouke, pouke i 
odgoja, škole i života, predmeta i metode u pouci; sve su to različiti pogledi 
i časovi razvitka istoga Duha. Duh, produkt naše misli, ne ovoga ili onoga in- 
dividua, nego univerzalnog subjekta, t. j, »transcendentalni Ja« vječnog razvi- 
janja. Taj Duh stvara rečene razne poglede i časove kao različite od sebe i 
među sobom, On to izvodi u tri oblika ili kategorije: u umjetnosti, vjeri i fi- 
lozofiji. Prva je pozicija čistog subjekta, druga čistog objekta, treća je! čista 
sinteza jednoga i drugoga. Prema tome se i odgoja razvija prolazeći te tri ka- 
tegorije: estetska, vjerska i filozofijska odgoja. Stoga se zna naći »vjera kao 
temelj odgoje«, ali samo u osnovnim školama. Jer da je vjera prijeko potreb- 
na, ali niža kategorija, prema Hegelu mitologijska i niža filozofija, koja od- 
govara dječjem umu još nezrelom za: čistu filozofiju. Čista je filozofija onda 
namijenjena srednjim i višim školama. 

Što je tu istina? Pedagogija je u isto doba i znanost i umijeće. Kao 
: znanost razlikuje se od filozofije, od koje uzima načela i izvodi svoje za- 
ključke. Kao umijeće izvodi svoja pravila iz iskustva kao i druge praktične 
znanosti. Vjera nije »kategorija« ni »čas« takozvanog »Duha«, nego znanost o 
odnosu između čovjeka i Boga kao njegova konačnog cilja. Idealistička je pe- 
dagogija ipak unijela i nešto dobra. »Nova« je pedagogija postavila vjeru kao 
temelj, To je dobro, Ali to je svagda imala i kršćanska pedagogija. I to je 
dobro, što »Nova« pedagogija promiče u školi i umjetnost. To odgovara dječ- 
joj prirodi, jer je svako dijete crtalo i prije, nego je došlo u školu. Dobro je, 
što se u »Novoj« školi uči pjevanje (to je i prije bilo) i spontano crtanje (dje- 
čak crta, što opaža i kako opaža), 

2. Pedagoški naturalizam. Pedagoški pozitivizam ne će da miriše po ma- 
terijalizmu i zato upotrebljava i riječ »Duh« i zasade pedagoškog idealizma. 
Tu mješavinu pedagoškog pozitivizma i idealizma nazivljemo modernim peda- 
goškim naturalizmom. Taj vlada u lajičkoj odgoji. Iz programa udruženja 
»Ligue internationale pour 1 education nouvelle« vadimo za ilustraciju 7 
tačaka: 

a) »Bitni je cilj svake odgoje, da duh prevlađuje. Odgoja dakle mora 
ići za tim, — ma kakovo bilo učiteljevo uvjerenje —, da očuva i poveća u dje- 
čaku duhovnu energiju.« 

Ovo načelo govori o neizvjesnom spiritualizmu, koji je zajednički idea- 
lizmu i pozitivizmu. Odgoj uistinu — kako veli Pijo XI, u svojoj enciklici o 
kršć, odgoji — mora učiniti čovjeka onakovim, da postigne cilj nebeski, za 
koji je stvoren. Ali »Nova« odgoja isključuje natprirodni čovječji cilj. 

b) »Odgoja mora poštivati dječakovu individualnost, I zato valja oslo- 
boditi duhovne moći, koje su u njemu.« 

»Osloboditi«? Jedino u ovom smislu: Valja dječaka osloboditi od nu- 
tarnjeg robovanja neurednim strastima i od vanjskog ropstva predsuda i ne- 
opravdanih ograničenja, 

c) »Nauka mora pustiti, da se slobodno razviju interesi, koji su dječa- 
ku urođeni i javljaju se spontano na ručnom, umnom, estetskom, socijalnem 
i drugim područjima.« 

I tu su izrazi neopredijeljeni, Ispravni su samo onda, ako se kaže, da 
su ti interesi podvrgnuti moralnom i pozitivnom Božjem zakonu kršćanske 


objave. 


6) »Svako doba ima svoje biljege. Međutim osobni i kolektivni  zapt 


moraju sami dječaci organizirati uz sudjelovanje učitelja. Taj zapt valja da 


ojača osobnu i socijalnu odgovornost.« 

To je pretjerano i dvoznačno, čak i krivo, ako se isključuje auktoritet, 
i odgojitelj izjednačuje s učenikom, što kanda želi reći riječ »sudjelovanje«. 
Pijo XI. veli u spomenutoj enciklici, da učenik »mora sve više i više svijesno 
sudjelovati u svojoj odgoji.« 

č) »U odgoji valja istisnuti egoističko natjecanje; mjesto toga neka na- 
stupi sudjelovanje, koje navodi dječake, da svoju individualnost stave u slu- 
žbu zajednice.« 

I tu su izrazi previše široki i neodređeni, Ispravno je to, da djecu valja 
priučiti na društvenost, uljudnost i kršćansku ljubav, 

d) »Koedukacija — t. j. zajednička pouka i odgoja muških i ženskih — 
isključuje jednako postupanje s oba spola, a uključuje sudjelovanje, po kome 
jedan spol djeluje zdravo na .drugi.« 

Ovdje se naopako uzima, da su sve sklonosti u ljudskoj prirodi dobre. 
Pogibeljna je iluzija, da jedan spol dobro djeluje na drugi u školi i u doba 
mladosti, Koedukacija ili skupno življenje moguće je samo u obitelji, a izvan 
nje »uz potrebnu razliku i podesno rastavljanje već prema raznoj dobi i okol- 
nostima«, kako veli sv. Otac Pijo XI. 

e) »Nova odgoja neka od dječaka napravi budućeg građanina, koji će 
moći izvršiti sve svoje dužnosti prema svojim milima, svom narodu i prema 
čovječanstvu, ali da uz to bude i svijestan svojega ljudskog dostojanstva.« 

To načelo nije novo, jer je odgoja i doslije za time težila. No taj cilj 
nije potpun, pače nije ni ispravan, ako isključuje dužnosti prema Bogu kao 


* konačnom cilju, ako odgoja ne formira kršćanina, koji je po Piju XI. (u reče- 


noj enciklici) »najbolji građanin upravo poradi katoličke nauke, te ljubi do- 
movinu svoju i vjerno sluša državnu vlast.« : 

Idealisti i pozitivisti imaju koješta dobro, što su ga povadili iz kršćan- 
stva, iako sav njihov sistem odiše nekršćanskom atmosferom, Stoga nije čudo, 
da se i pristaše »Nove pedagogije« slažu u koječemu s dosadašnjom, tradicij- 
skom pedagogijom. 


Katolici i socijalno pitanje. 


Boljševizam je okužio i duhove. To je zapravo odgovor na kapitalizaciju 
većine zemalja, a oboje je plodom materijalizacije ljudskoga života. Stoga je i 
nadošla svjetska kriza. Boljševici misle, da će nas od nje izbaviti gospodar- 
stvo, industrija i trgovina i to tako, da stroj zamijeni čovjeka, i da čovjek po- 
stane strojem, To je »novi bog« bezbožnika boljševičkih, Lenjinu podigoše spo- 
menik od sastavnih. dijelova strojeva, List »Jugend« ima tipski značajnu sliku: 
Masa gladnih ljudi kleči i pruža kao na molitvu sklopljene ruke prema trak- 
toru, pa ga obožava kao božanski motor novoga poretka, 

Što će katolici na to? ka 

U: zadnje se vrijeme mnogo govori i piše o. socijalnom katolicizmu. Nije 
to nikakav novi, kako dobro reče George Goyau, nego stari katolicizam, Nije 
ni stranačko-politički nego duhovno-vjerski. O tom se katolicizmu govorilo već 
u prvoj polovici 19, vijeka. Uzdao se tada, da će nakon propasti franceske ,re- 


volucije opet predobiti svijet za kršćanstvo. Nikao je u F ranceskoj, Engleskoj i , 


Njemačkoj nakon doba pauperizma prije g. 1848. iz »vjerskoga« katolicizma. 
Bio je u dosta tankom krvnom srodstvu s tadašnjom romantikom. Katolički ro- 
mantičari po Njemačkoj kao A. Miller, F. Schlegel, F. v. Baader, K. L, Haller, 
K. Brentano, J. Gčrres i dr. dali su pobudu i za socijalni katolicizam; probudio 
se smisao za udruženja, staleška zastupstva, tradiciju, auktoritet, nacionalizam 
i univerzalizam, organski poredak, No sve je to gospodarstvo i sav taj društve- 
ni poredak imao još nešto srednjevječno, jer su romantici bili i previše pove- 
zani s prošlošću. Sama Crkva bila je mnogo opreznija, te nije nigda proglasi- 
vala nijednoga gospodarstvenog niti socijalnoga oblika katoličkim tipom za sva 
vremena. 

Međutim je socijalni katolicizam naišao na jakoga i opasnog neprijate- 
lja: na gospodarski liberalizam, G, 1840.-1850, počinje se kapitalistička era, ko- 
ja ruši dotadašnje staleže, tradiciju, organsku povezanost ljudskoga društva. Li- 
beralizam bezobzirno ruši nasipe, koji su dotada štitili gospodarsko-socijalni 
život. Svijet se dijeli u dva tabora: s jedne strane stoje nekoliki posjednici i 
vlasnici novih industrija, a s druge proletarci, koji od nevolje nose na pazar 
svoju radnu silu. Protiv ovoga novog industrijaliziranja ustadoše Baader i ka- 
snije Kolping s Kettelerom, ali se ne oboriše na industrijski rad sa strojevima, 
nego na onu bezdušnost, kojoj je sticanje i gospodovanje postalo jedinim i 
glavnim ciljem, Novi način rada pokidao je organsku povezanost, pa je karak- 
teristično za ovo prvo doba socijalnoga katolicizma u Njemačkoj, da nastupa 
protiv kapitala. Ketteler hoće da provede socijalnu reformu samopomoću pro- 
izvodnih udruga. Ali nailazi na silne zapreke pa poslije g. 1866, ističe, da je 
država dužna ublažiti i ukloniti radnikovu socijalnu bijedu. I kasnije ostaje 
kod te misli, kako se vidi iz njegova zadnjega nacrta »Christentum und So- 
zialdemokratie«, : 

Međutim je industrijalizacija rasla, a s njome i proletarizacija četvrto- 
ga staleža, Država je regbi svladala gospodarski liberalizam. Stoga je i soci- 
jalni katolicizam, koji je prije nastupao protiv kapitala, počeo da se zalaže 
za kapital. Prešavši na stranu kapitala i klasne borbe priznade ujedno državi 
vlast i dužnost da zakonima doskoči socijalnim nevoljama te izravna protiv- 
nost između kapitala i rada, da se pobrine za dobro radnikovo. Tako je nastu- 
pio socijalni katolicizam nakon »Kulturkampfa«, pošto se izmirio s državom. 
U tom je pravcu poznato socijalno političko djelovanje Hertlingovo g. 1880., 
osnutak »Volksvereina« g. 1890. (vođe Brandt i Hitzel), podizanje brojnih in- 
terkonfesijskih udruga i politika centruma. Tako je napušten: boj protiv kapita- 
la i prihvaćen moderni društveni poredak s državnom socijalno-političkom in- 
tervencijom, Ipak staro načelo o promjeni gospodarskog poretka nije nikada 
posvema zamrlo: ostalo je živo u južnoj Njemačkoj, a josobito u Austriji (Vo- 
gelsangova škola). J, Eberle ga je sve donedavna zagovarao u svojem listu 
»Sch&nere Zukunft«, es 


* Vidi o tom članak F, Miincha u »Der katholische Gedanke« 1931., br. 4. 

Pijo XI. izdao je dne 15. svibnja 1931. svoju encikliku »Quadragesimo 
anno“, u kojoj se osvrće na socijalna načela Leona XIII i njegovu okružnicu 


Iz toga je jasno, da pape nipošto ne odobravaju liberalnih načela gospo- 
darskoga poretka, što ga je rodila revolucija od 6. 1789, Jer revolucijska je 
sloboda nametnula puku ropski jaram, a toga ne može nijedan papa odobriti. 
Leon XIII. je jasno rekao, da za rješavanje socijalnoga pitanja nije dosta Cr- 
kva sama, nego da i država mora zasukati rukave. Pijo se XL u spomenutoj 
svojoj okružnici slaže s načelima svojega predhodnika te iznosi načela nove or- 
ganizacije, I on osuđuje sve one poduzetnike, koji se kod posla ne obaziru na 
radničko dostojanstvo niti na socijalnu pravednost. Tako zabacuje kapitalisti- 
čki gospodarski sistem, koji ide samo za interesima kapitala. Karteli, trustovi i 
velike banke imaju doduše sva produktivna sredstva: produkcija je sva prešla 
u novac, u finansijski kapital, ali se taj sistem nalazi u velikoj krizi, te uza 
svu industrijalizaciju i njezinu rentabilnost narodi gladuju. Kraj sve hiperpro- 
dukcije živežnih namirnica, obrađenog i neobrađenog materijala milijuni rad- 
nika nemaju zarade. Veliki zadaci čekaju Evanđelje, iz kojega načela sv, Otac 
izvodi na današnje prilike primjenu korporativnoga staleškog poretka, 

Živimo u prelazno doba gospodarstvenog i društvenoga poretka. Prijelaz 
je u tome: krive fronte liberalizma, državnog socijalizma i fašizma pomalo uz- 
miču, a načelo korporacija i staleškog društvenog poretka prevlađuje, Gospo- 
darske i staleške korporacije po Evropi sve više dobivaju vlastitu upravu, u 
koje će područje ući“i gospodarska pitanja, kojima se danas bavi država. Dr- 
Žava će ubuduće imati samo potrebni nadzor i regulaciju tih pitanja. 


Mane američkoga kapitalizma. 


Nitko se ne sumlja u to, da kapitalizam hramlje na obe noge. Jer on je 
i redovito otimao velikom broju ljudi priliku, da mogu pošteno zaslužiti svoj 
svakidašnji kruh u jednu ruku, a u drugu zgrtao silno bogatstvo u krilo ne- 
kolicine, Osim toga baca on ljude u goleme socijalne i industrijske gubitke, 
Činjenica je, da i sami kapitaliste priznaju neki ciklus poslenih kriza kao ne- 
što, što se i očekuje i što je normalno u tom sustavu. Zar to nije dokazom, 
da kapitalizam nije razuman način u vođenju poslova, nego: gotovo bi čovjek 
rekao neko slijepo kockanje, koje je često tragično? 

Najčudnovatije je to, što ekonomisti poznaju točno mane kapitala, a 
finansijeri i industrijci često nemaju o njima ni pojma, jer iz ekonomije po- 
znaju tek elementarne stvari, koje se tiču novčanoga zajma; politici se tako- 
đer dosta slabo razumiju u ekonomiju, ako ćemo ih suditi po njihovom po- 


* Vidi: »America«, New-York studeni 1932. (članak o. Parsons-a S, g, 
kojega misli ovdje reprođuciramo) j 

litičkom nastupu, Socijalisti i komunisti su se bolje specijalizirali u teorijskoj 
ekonomiji pa su stoga strah i trepet drugima. Ovime ne želim reći, veli o, Par- 
sons, da većina ljudi ne poznaje mnogih stvari, koje su vezane s kapitalizmom. 
Ta svak opazi, ako ga cipela tišti, ili je ovratnik pretijesan, ili je pečenka iz- 
gorila, No to još ne znači, da zna i kazati, zašto je to tako, i zašto se to baš 
nama mora dogoditi, premda može biti uzrok tih stvari i naša vlastita, običaj- 
na nemarnost, Tako su milijuni Američana izgubili miljarde dolara u lošim 
bankama. Ne bi bilo čudo, kad bi ti ljudi kazali, da će onda nastati blagosta- 
nje i sreća, ako banke ,hermetički zatvore povjereni im novac. No Kanada i 
Engleska imaju dobrih bankovnih sustava, sudeći po tome, što u njih nema 
toliko bankovnih stečajeva. Ipak i te zemlje imaju svoje depresije. 

' Drugi su, a ima ih mnogo, izgubili svoj novac na burzi u Wall Stree- 
tu, Smatrali su običnu igru poštenim načinom, kojim bi povećali svoje glavnice. 
Zamijenili su naprosto rad s igrom, investiranje kapitala sa spekulacijom. Ti 
su ljudi zaboravili na poslovicu, koja veli, da kod svakoga brda ima penjanja 
i spuštanja. Svi su tu pokazali onu prostodušnost, što je John Moody zove 
Američaninovim svojstvom: kupuju, kad je cijena stvarima visoka, a prodaju, 
kad im je cijena niska, I ova zadnja skupina ljudi ustanovljuje, da je kapi- 
talistički sustav pogrješan. Zašto? Jer na burzi u Wall Streetu imade previše 
badavadžija, koji hoće da žive na tuđi račun, 

Stoga misli, da treba nešto učiniti i doskočiti tim badavadžijama. No 
dosad nije nitko ništa poduzeo protiv te svoje vrsti Monte Carla. 

Drugi su opet, na tisuće njih, investirali svoj novac u dobroj vjeri. Do- 
bro su se posavjetovali pa onda posudili svoj novac našim društvima. Sad po- 
činju uviđati, da se upravitelji, a često i činovnici tih udruženja, jednostavno 
dogovore i prevare nesamo dioničare, koji su pravi vlasnici, nego i posjednike 
dotičnih obveznica. Kao dokaz za to ne treba nam Kreuger i njegove šibice; 
mogli bismo navesti i mnogo drugih primjera, gdje se ne radi o igri, nego o 
nečemu još goremu. Nego i time još nismo došli do pravoga korijena svega 
zla. Vazda je bilo prevara i lopova, pa ni jedno ni drugo nije prema tomu 
nužna posljedica kapitalizma, iako ih možda baš u tom sistemu ima u obilju. 

Drugi uzrok, radi koga je,američki narod osiromašio, jest nesmotreni 
način, kojim su udijeljeni novčani zajmovi vanjskim državama, lijevo i desno, 
osobito južnoj Americi; često poduzećima, koja nemaju ni glave ni repa. Mno- 
So toga novca nije ni stiglo na adresu, nego je veliki postotak njegov ostao 
u džepu promicatelja i posrednik4, ako nijesu njime potkupili državne namje- 


štenike, kako se dokazalo barem u slučaju Peri. Mnogi takovi zajmovi danas ' 


ne vrijede ništa, ili vrlo malo, pa je mnogo svijeta osiromašilo, 

Drugi je neugodan i skandalozan kapitalistički pojav u Engleskoj i 
sjevernoj Americi centralna banka, kakova je Federal Reserve Bank, Ta je 
banka u rukama privatnih bankira, Tako su novčano kolanje i mjenični teča- 
jevi, dizanje i padanje kredita dani na milost i nemilost nekolicine ljudi, To- 
me bi zakon dakako mogao doskočiti, premda je veliko pitanje, da li bi takov 
zakon i prodro. 

Drugi promatrači misle, da bi sve bilo u redu, kad bi se zatvorio jaz, 
koji postoji između vlasnika bogatstva i onih, koji njime raspolažu; Tako je 
na pr. jedan sam čovjek, sada tako glasovit g. Insull, proveo titanski sindikat, 
koji okuplja razna udruženja i poduzeća i ima kapital od mnogih miljarđa 

dolara, Jedno od tih udruženja, zvano »Middle West Utilities«, ima nominalni 
kapital 2 miljarde i p6 dolara, te izvodi toplinu, svijetlo, energiju, plin, led za 
preko 5 tisuća općina u 30 država Američke unije, Koliko je tu dioničara, koji 
samo i slute, da u svemu tek nekoliko osoba vedri i oblači? Ti često nijesu ni 
kupovali dionica, nego Su im one upravo naturene. Ova nas opažanja dovode 
već vrlo blizu proton pseudosa kapitalizma. No i to bi se moglo promijeniti, 
a kapitalizam bi i dalje cvjetao. 


Ako dakle svih ovih naopakosti, koje se nalaze u kapitalističkom siste- 
mu, ne možemo smatrati specifičkim i neizbježljivim svojstvima kapitalizma, 
koja je onda temeljna pogreška ovog sistema? 


Na to možemo, veli o. Parsons, odgovoriti na više načina. Najprije mo- 


.ramo kazati, da ekonomijski zakoni nijesu prirodni zakoni kao sila teže ili 


brzina svijetla. Ekonomijski su zakoni ćudoredni zakoni kao i zakon »Ne ubij« 
ili »Ne ukradi«, Određuju pravac ljudskim činima i upravljaju čovječjom sud- 
binom, a nesamo novcem, strojevima ili trgovinom. I ti ekonomijski zakoni — 
slično kao napose četvrta zapovijed Božja — imaju svoju sankciju već na 
ovom svijetu, To su depresije u ciklusu kriza kao periodička kazna za zlo po- 
stupanje, Neminovni rezultat antiekonomijske t. j. nemoralne akcije! 


Moralni zakon, koji upravlja ekonomijom, jest zakon socijalne odgovor- 
nosti, socijalne pravednosti, Investirati ili posuđivati novac, osnovati industrij- 
ska poduzeća, dijeliti ili sticati nova tržišta, utanačivati cijene i plaće, visinu 
proizvodnje i potrošnje — sve je to nećudoredno, ako je antisocijalno ili na- 
prosto nesocijalno, Ćudoredno je, ako ima socijalni cilj. Ako je sistem organi- 
ziran na čisto individualističkom temelju te se nikako ne obazire na socijalno 
dobro, tad je nećudoredan i mora spasti na sve to niže grane, Braniči sistema 
vele, da individualizam znači jednaku brigu za sve. Ali to nije istinito. Njegova 
Svetost Pijo XI. obara to dokazivanje veleći, da je »jednaka briga« samo kra- 
bulja pohlepe i škrtosti.  Individualistička ekonomija neprestano producira 
bez obzira na opće dobro. Tako se onda dva korelativa, sposobnost proizvod- 
mje i sposobnost potrošnje, što su idejno i u svojem postojanju međusobno ve- 
zane, vazda promatraju svaka za se, jednostrano; I došlo je već tako daleko, 
da je izmeđi njih nestalo povezanosti pa je zgrada morala pasti. 

Hijeti steći što više i što brže, iako ne doduše vazda nepošteno s obzi- 
rom na zakon, ali ipak samo na korist pojedinaca, a ne na socijalnu korist, 
nećudoredno je i vuče za sobom ekonomijsku depresiju, Neznanje i lakomost, 
veli o. Parsons, dva su zla sadašnjega kapitalističkog sistema. 


Pohlepa veli: Brze i velike dobiti dolaze od produkcije i upotrebe kre- 
dita, koji se upire na produkciju. Neznanje govori; To pak možete činiti ne- 


osraničeno i bez obzira na ikoga, izuzevši sama sebe. Nota bene: dobit, uko- 


liko je nagrada za uloženi novac i osobno nastojanje, nije nemoralna. Neću- 
doredna je dobit, koju stičemo na trošak društva. 

Velika je i strašna istina: Ako socijalni poredak brižno ne uspostavimo 
drugim kojim načinom u upravi vlastitoga vlasništva negoli je sadašnji kapi- 
talizam, bit će kraj privatnom vlasništvu, barem onomu, što je investirano u 
produkciji, Jer ili će socijaliste, a možda i komuniste imati slobodan put, ili 
će kapitalizam, teroriziran, nametnuti ekonomijsku diktaturu u vladi, a u je- 
dnom i drugom slučaju finale jest — kraj privatnoga posjeda. 


468 UPOREDO S VREMENOM! 


Katolička socijalna teorija regbi jedina ima ključ za rješenje u ovoj 
situaciji. Lani je sim Papa dao znak alarma, Vrijeme traži snažnu križarsku 
vojnu u prilog ćudoređa u poslovima i finansijskim stvarima ili u obranu so- 
cijalne pravednosti. 


Čovjek i tehnika. 


Minchenski kardinal Faulhaber vadi iz ustiju moderna čovjeka, kad 
pita: Kako može Crkva blagoslivati strojeve nove tehnike? Prokleti bi ih mo- 
rala, jer je stroj osudio radnika na pusti mehanizam, kao da je čovjek tek ne- 
živa poluga na željeznoj spravi. Prokleti, jer se stroj zgnječivši pošteni za- 
nat i ostavivši mase industrijskih radnika bez zarade i kruha, natječe s puškom 
i topovima u uništavanju egzistencija, Žalosno je dakako, što je strojna in- 
dustrija osudila zanate na smrt, a kućni obrt na gladovanje. Ipak u drugu ru- 
ku ni zanatlije ne mogu biti bez stroja ni kućne radnice bez šivaćice i stroja 
za krpanje. Sigurno stroj nosi dio krivice današnje neuposlenosti. Veći pak dio 
te krivice ne nosi stroj, nego ljudi, koji su zanemarili dvije stvari. Ljudi su 
propustili istim tempom, kojim je tehnika neprestano stvarala nove strojeve i 
tim omogućivala proizvodnju »en masse«, izjednačivati pomoću socijalne pra- 
vednosti i ljubavi gospodarski i duhovni radnikov položaj, 

Radi kapitalističke pohlepe za dobitkom svalili su prokletstvo novih 
prilika na jadne radnike, Isto se tako ljudi ne pobrinuše, da u istom tempu, 
kojim je tehnika stvorila nove strojeve, otvore narodnom i svjetskom gospo- 
darstvu nove puteve, da se tako dobra, što ih je stroj donio, bolje podijele, 
kako to enciklika »Quadragesimo anno« traži javno pred cijelim svijetom. Kad 
Crkva blagosliva strojeve, tad misli na dobročinstva, što ih pruža ljudima za 
svakidašnji život, Ta nitko od nas ne će poželiti, da se vrate vremena, kad su 
radnici na rijekama bez Baggerova stroja morali strašnu muku mučiti, ili kad 
su po ulicama iskidani: konji vukli tramvaje bez električnog pogona. Crkva ne 
posvećuje samo iznalaske prirodnih znanosti i djela tehnike, nego ih stavlja i 
u službu kraljevstva Božjeg. Mnogi su bolesnici u privatnim kućama, još više 
u bolnicama mogli primiti sv. sakramente, jer su svećenika pozvali telefonom, 
Mnoge je unesrećene zatekao -još na životu kapelan iz obližnje župe, jer je u 
par minuta doletio na motoru. Dušobrižnik u dijaspori može svake nedjelje 
održati tri puta toliko služba Božjih, na radne dane šest puta toliko vjerske 
pouke dati daleko nastanjenoj djeci, koliko prije bez motora. To je za katoli- 


čku pastvu dvostruki blagoslov, jer ono ne znači samo čitanje sv. Pisma kao 


.u protestanata, nego se upire na osobno poučavanje u vezi s tiskanom riječju, 
“a kruna mu je dijeljenje sv, sakramenata, Misijonari pripovijedaju, kako su im 
auto, motorni čamci i aeroplani otvorili nova misijska područja. Za misije to 
znači novo doba. Kako su prema tom teška bila putovanja starokršćanskih i 
srednjevječnih misijonara! Kako je težak bio put još u 13. vijeku, kad je sv. 
Albert Veliki putovao iz Regensburga u Kčln! Sad je tehnika dala krila kra- 
ljevstvu Božjem. 

Radij i njegov glas omogućuje, da kod Božje službe mogu tisuće i tisuće 
slušati propovijed na otvorenu, tisuće poredane po visinama kao ono kod pro- 


* Cfr. Das neue Reich od 3. 9, 1932, 

povijedi u Evanđelju. Pomoću radija mogu ratari, koji obitavaju po osamlje- 
nim naseljima, kao na pr, farmeri u Americi, ili i seljaci u gornjoj Bavarskoj, 
pa i bolesnici i oni, koji ostanu kod kuće, da je čuvaju, svi ti mogu slušati 
jutrom crkvene službe, Božje. Pomoću radija je omogućeno, da na euharistij- 
skim kongresima bude okupljeno 200 do 300 tisuća ljudi oko oltara i propo- 
vijedaonice. Jednako radij omogućuje, da kod procesije u duljini od više kilo- 
metara svi učesnici mogu zajednički sudjelovati kod istih molitava. i pjesama, 
kao da su u istom hramu, Radiju dugujemo, što se kod velikih narodnih katoli- 


.čkih sastanaka, kad se otvore svi radiji, skupa nađu svi na pr. njemački ka- 


tolici kao jedna župa. Evo tako radij može da postane i glasnikom kraljev- 
stva Božjeg. ' 

Priroda je umjetnina Božja, a ne sotonina nakaza; k tome Bog hoće da 
isiražujemo tajne u prirodi, tehnički ih usavršimo i stavimo u službu Božju. 
Odatle onda slijedi ovo: Mi katolici moramo sudjelovati u istraživanju i teh- 
ničkom usavršivanju, pače moramo u tome i prednjačiti. Budući da je tehnika 
oznakom novoga doba, to mi katolici, osobito akademijski obrazovani, moramo 
sudjelovati u tom doba i usavršivati lice zemlje u službi Božjoj, 

A. Alfirević D. I. 


ZA STUDIJ ISTOČNOAZIJSKOGA PITANJA. 


Obilna je literatura, što nam otvara dublji pogled u istočnoazijski sukob. 
Ovdje bismo željeli prikazati nekoliko djela, što će dobro poslužiti svakoga, 
tko se želi uvesti u taj zanimljivi problem. 

Prof. dr. Karlo Haushofer napisao je »Japans Reichserneuerung« (str. 
158; W. de Gruyter & Co. — Berlin 1930.; u platnu stoji 1,50 maraka). Knji- 
žica u obliku sveščića »Zbirke G&schen« daje vrlo dobar prijegled povijesti, 
kako se izgradila nova japanska država, prijegled sviju socijologijskih, go- 
spodarskih i političkih komponenata, koje su Japan sasvim izmijenile. Kako 
knjižica ima u prilogu 6 karata, vremenski prijegled, opširno kazalo imena, 
lica, navada i običaja te književnosti, to je pravi priručnik baš i za sadašnje 
tamošnje događaje. Pisac je uostalom poznat sa svoja dva ranija djela, koja 
idu među najdublja i najopsežnija, što su napisana u novije vrijeme o istočnoj 
Aziji, To su »Zum Freiheitskampf in Siidostasien« (izašlo g. 1923, kod Vo- 
winckel-a u Berlinu; 503 stranice, stoji u platnu 10 maraka) i »Geopolitik des 

pazifischen Ozeans« (g. 1927. u drugom izdanju; 470 stranica i 17 karata; stoji 
u platnu 15 maraka), 

Vrlo je temeljito djelo E. von Salzmann-a »China siegt« (Hanseatische 
Verlagsanstalt — Hamburg 1929,; 200 stranica, stoji u kartonu 5, u platnu 6 
maraka), Tko želi pravi uvid u silne kineske probleme, taj će ga sigurno do- 
biti u toj knjizi, što ju napisao novinar od zanata, koji živi u Kini već 30 go- 

dina te nastoji u njoj pokazati, kako se mijenja kineski način mišljenja. Kod 
toga mu vrlo dobro dolazi lično poznanstvo sa svima velikim kineskim vođa- 


ma, kod kojih je često bio u gostima. Utisci dobiveni na mučnim putovanjima | 


po zemlji, oštro oko i fini osjećaj čine pisca uistinu pozvanim prosuđivačera 
zamršenih kineskih pitanja, koja je danas potrebno odgonetnuti više nego ika- 
da, Dok se obično u takovim knjigama daje slika socijalnih i kulturnih prilika, 
Salzmann meće narodnopolitički momenat na prvo mjesto i prvi se usuđuje, 
oslobodivši se kako nadutoga engleskoga »cant«-a tako i slatkorijeke kineske 
propagande po tuđini, pokazati i loše strane današnje Kine. Prikaz mu ništa 
ne gubi od živosti, kad iznosi povijesne činjenice, niti mu crtanje  gospodar- 
skoga života umara statistikama. Pisac dobro pozna političku konstelaciju, ali 
ipak vjeruje u kinesku budućnost, jer na koncu svoje knjige piše: »Sve o 
sve... čini mi se, da kineski narod, kinesku politiku i kinesko gospodarstvo 
čeka u novom vijeku nečuveni boom, koji će se sigurno svršiti s pobjedom 
Kine i pribaviti joj u svijetu onaj ugled, što ga je imala u 18. vijeku za veli- 
koga cara Sien Lunga.« 

U istoj nakladi izašla su g. 1928, još dva djela vrijedna preporike. To 
su: A. Nobel: »Herr iiber_ Asien« (170 str., 32 slike i 3 karte; stoji u platnu 
7,50 maraka) i E. Kleinschmidt: »Durch Werkstiitten und Gassen dreier Erd- 
teile« (Das soziale Bild von Amerika, Ostasien und Australien, 2. izd., 202 
str., 34 slike; stoji u kartonu 5,40, u platnu 7 maraka.) Nobelova knjiga uvodi 
čovjeka u visoku politiku azijsku i u svjetsku politiku uopće tako dobro, da 
ne može biti bolje. Obrađuje problem evropske premoći u Aziji. Engleska je 
još uvijek gospodar u Aziji. Pitanje je: hoće li Evropa odnosno Engleska i 
dalje biti vođom? Ili će možda Kina oteti gospodstvo? Vrlo pregnantno pro- 
laži ispred čitačevih očiju golema građa od vremena Aleksandra Velikog do 
preporoda Azije u naše dane, Evropu gledaš sad kao napadača sad opet kao 
napadnutog. Metode, kojima su evropski narodi azijske podvrgavali svojoj 
vlasti, iznose se tu bez ikakva obzira i dobivaju pravo ime, Svoje mišljenje o 
budućnosti toga dijela svijeta izvodi Nobel iz geopolitičkih, kulturnih i. go- 

“ spodarskih temelja današnjega azijskog razvitka, Upravo zadivljuje bogato 

znanje i zreo sud, a romanski zanimljiv stil, koji niti jedne sekunde ne da do- 

sadi blizu, baš veseli čovjeka, Sa svim tim nije to površni putopis nego teme- 

ljito djelo, kojim će se sigurno mnogo koristiti i dobar poznavalac azijske li- 

terature. 

Ako je još ostala koja luknja u poznavanju socijalnoga stanja u istoč- 
noj Aziji, tad će ih sigurno popuniti Kleinschmittovo djelo. To je plod dvaipe- 
godišnjega svjetskog putovanja, na koje je pisac pošao, da proučava socijalne 
prilike u tri dijela svijeta i da »promatra narode u njihovoj borbi za svaki- 
dašnji kruh«, Dakako da ti narodi nisu tek onako na sreću izabrani, nego su 
to, kako pisac veli u uvodu, tri žarišta izvan Evrope, oko kojih se sabiru sile 
i moći, koje će promijeniti izgled. svijeta: Sjedinjene američke države (»zemlja 
bez poštovanja«), Kina i Japan (»dio svijeta bez vremena«) i napokon Austra- 
lija (»prostor bez naroda«), »Na čelu je Amerika, pionir kapitalističkoga duha 
bez premca. Uz nju preko Pacifika Japan i Kina; 400 milijuna ljudi pruža ru- 
ke za evropskom tehnikom, tom tajnom bijelčeve premoći. U poduzećima i ra- 
dionicama istočne Azije raste konkurencija jeftinih ruku te postaje opasnom 
za poduzetnike, namještenike i radnike po starom i po novom svijetu. Napo- 

kon Australija, gotovo nenapučeni prostor, napo kolonija, naselište, kula za 
reformu tla i za socijalizam, predstraža u borbi engleskoga svjetskoga carstva 
protiv Amerike i istočne Azije. Sve troje se nalazi u duševnoj krizi, traži ži- 
votni sadržaj i životni oblik, novi oblik svoje kulture.« Pisac nije skupio svoje 
dojmove tek onako na trčeći, nego si je uzeo vremena na svojem svjetskom 
putovanju te se nije bojao ni čađavih radionica ni uskih ulica, Svraćao se u 
raskošne hotele ali i kretao po lučkim točionicama; nije samo u tišini razma- 
trao nego i kao radnik bio uposlen u Detroitu kod Forda. Duboko znanje, lak 
način pisanja i upletene putne uspomene čine tu lektiru i ugodnom i korisnom. 


KI. Diederich. 


Breviarium Romanum, Editio XIII juxta typicam, amplificata 
XI, 4 sveska in-12, Friedr, Pustet, Regensburg 1932, — Cijene: na 
najboljem tankom papiru i vezano u finoj koži 65 (sa zlatorezom 
15) maraka; na indijskom papiru i vezano u finoj koži 80 (sa zla- 
torezom 90) maraka. : 

Ovo najnovije izdanje rimskog brevijara s velikim slovima potpuno od- 
sovara nesamo svim opravdanim zahtjevima, nego čak i svim barem donekle 
osnovanim željama. Tri najnovija oficija o sv. Bellarminu, o materinstvu Bl, Dj. 
Marije i o sv. Albertu Velikom nalaze se već na svojim mjestima (13, V, 11. 
X, 15. XI). Samo zbog tehničko-finansijskih razloga nije bilo moguće uvrstiti 
ih i u kalendarij i indeks, 

Redakcijom ovo se izdanje odlikuje svim mogućim prednostima, Nije- 
dno drugo izdanje ne opetuje tako dosljedno i potpuno sve dijelove oficija 
kao ovo. Antifone i oracije opetuju se stalno, tako da nikad ne treba natrag 
listati, Psalterij sadržaje za svaki. dan one dijelove, koji se vraćaju, Osobito 
je Proprium sanctorum udešen s vanrednom  preglednošću. — I izvanjskom 
opremom i tehničkom savršenosti, koje kod brevijara sigurno nisu sporedne, 
ovo izdanje nadmašuje prijašnja, Slike su izabrane s dobrim ukusom, tisak je 
jasan i čitljiv (još i pri dosta slaboj svjetlosti), kakvoća papira izvrsna, a 
uvez zapravo umjetnički, Težina pojedinih svezaka nije prevelika, ali s obzi- 
som na težinu preporuča se skuplje izdanje na indijskom papiru. 

Danas ima svakako već više odličnih izdanja brevijara, ali ovo Pusteto- 
vo bez sumnje zaslužuje prvo mjesto među njima. Točno sadržajem, pregledno 
i udobno redakcijom, otmeno izgledom, a savršeno kakvoćom materijala i ra- 
da zaslužuje samo preporuku, Dr. V. Keilbach. 


Bahr — Claudel — Kossak - Szczucka — Papini. Izdalo 
Društvo sv. Jeronima, Knjižnica općega znanja, knjiga 3. 

Četiri studije, koje, ako i nevelike opsegom, ipak mnogo kazuju..I. Hor- 
vat prikazuje nam Bahra, misaonog i strastvenog tražitelja novoga života i 
nove umjetnosti, kojeg na kraju prošloga vijeka rado citiraju naši moderni, koji 
se kroz mnoge zablude probijaju napokon do mirne ljepote u Kristu Dr, Ma- 
raković ističe golemu širinu doživljaja i katoličke duše, a po tom i širinu 
rada Paul Claudela, koji poput starih sv. otaca puni svoju liriku Svetim pi- 
smom, daje našemu doba novu duhovnu dramu, opominje snagom misli i osje- 
ćaja na Dantea, govori stilom češće tamnim, no bez kojega ne bi bio onako 
biz mnogomu suvremeniku, — M. U jević crta »sitnoga, siromašnog i ružno- 

ga« Papinija, koji je zaista po svom obećanju iz mladosti tako zavikao, »da 
ga svi čuju«, koji je, odgojen od djetinjstva kao potpun bezvjerac, strastveno 
proživljavao sve moderne bludnje i ipak napokon došao od krajnjega nihili- 
zma k vjeri u Boga i Krista, no ni potom ne mijenja tako brzo svoga borbe- 
nog stila pa ipak biva čitan i prevođen kao teško koji od današnjih pisaca. 
Dr Kraljeva upoznaje nas s odličnom poljskom spisateljicom Kossakovom, 
koju, odgojenu vjerski, strahote naših vremena još više utvrđuju u vjeri, koja 
sja iz svega njezina rada, bilo da njim zalazi u povijest ili crta savremene pro- 
bleme. — Ovakvih bi nam studija o katoličkim starijim i suvremenim 
svjetskim piscima trebalo još mnogo, da nam katolička mladež ne grabi iz 
svjetske književnosti blata već zlato. M. Pavelić D. I. 


Grad i Selo. IV. godište. Uredio P, Grgec. 


Programatičan je urednikov »Šofer i svećenik kao predstavnici savreme- 
nih ideala«,y u kojem se lijepom, originalnom misaonošću tumači potreba ide- 
ala, pa današnji ideal »motorske civilizacije«, kojoj je predstavnik šofer. Toj 
“ proriču neki bezvjerski mudraci potpunu propast, no njih vara upravo njihova 


nevjera: civilizaciju će spasti kršćanska vjera, a toj je predstavnik svećenik, 


Taj treba da blagoslovi šofera. Članak je malen, ali pun, — Programatična je 
i raspravica o. dra Boškovića »Moral i umjetnost«, u kojoj se učeno i uspješ- 
no pobijaju neka mišljenja znatnog dijela estetičara, no u njoj se opet nalazi 
i tvrdnja, s kojima se ne će svak složiti. Možda se »Život« na ovaj članak do 
zgode pobliže osvrne. — Od drugih poučnih članaka ističu se osobito uredni- 
kov »Ivan Karlović u pjesmi i priči« pa Šapinin »Mučenici Bosne«, kojemu 
valja zaželjeti, da ne zapusti taj predmet. 

U beletrističkoj prozi susrećemo odlična imena J, Truhelke, pa Š. Jurki- 
čke, N. Subotića, V. Vijolića, a od mlađih se ističu Bor i Kozarčanin. U poeziji 
dočarava stari Zagreb i potiče na praštanje i ljubav pučka gluma dra Deželića 
»Majka Božja od Kamenitih vrata«, potresa Arnoldov »Iseljenik«, Od mlađih 
se sjećamo naročito Jakovljevića, Poljačića, Lendića, Kornera, Kordića i Ni- 
kolića. Poređivao sam mlade pjesnike »Grada i Sela« s drugovima im iz Ma- 
tičina »Hrv, Kola« istoga godišta. Mislim, da je u prvih nesamo više vedrine 
i života, već i dara. Ako smijem, rekao bih im: što bliže k puku našem i k 
poeziji Crkvel M. Pavelić D. 1. 


Ujević M., Hrvatska književnost. Izdanje Društva Sveto- 
jeronimskog. 

Knjižica od same 204 strane, na kojima je mladi profesor zbio  povi- 
jest naše književnosti od najstarijih vremena do danas! Nikakvo čudo, da je 
u takvom djelu tu i tamo koja netočnost; više se valja čuditi, što je pisac 
uza sav škrto odmjereni prostor za toliku građu, i u području, na kojem se 
hoće toliko studija i iskustva, uspio tako dobro zacrtati i opće konture i za- 
paziti tolike pojedinosti. Tkogod će mu zamjeriti, što se ne služi nešto življim 
bojama izričući povoljan ili nepovoljan sud; no bez sumnje će se manje uda- 
ljiti od istine u izricanju tolikih sudova onaj, koji ih stvara mirno i oprezno. 
Pisac je naišao na mnogo prigovora; razlog je gotovo samo u tom, što je go- 
vorio toliko o suvremenicima, a to je, razumije se, škakljiva stvar. Ipak će 
autor vrlo dobro učiniti, kad jednom dođe do 2. izdanja ove knjige, da još 


4, 

više istakne, što rad pojedinih pisaca vrijedi i s vjersko-moralnoga gledišta, 
Tako će. oni odgojitelji, kojima više vrijedi krepost od svakoga pukog estet- 
skog obrazovanja, znati, što da pružaju i preporučuju mladeži za čitanje, 

M. Pavelić D. 1. 


Kern A., Ist unsere Lesemethode richtig? (str. VIII + 134), 
Herder — Freiburg 1931. Stoji 3,80 odnosno 5,20 maraka, 

Ova psihološko-pedagoška radnja ne govori, kako bi tko možda mislio, 
o retoričkoj strani našega čitanja, nego izričito samo o tome, kako treba učiti 
djecu, da mogu lakše i sigurnije, prirodnije doći do lijepog čitanja. U prvom 
je dakle redu napisana za učitelje na osnovnim školama, koji uče djecu či- 
iati (Leselernmethode), Knjiga sama nesamo da je psihologijski odlično dje- 
lo, nego je i vrlo zanimljiva. Sadržajem je razdijeljena na četiri dijela: čita- 
nje kao psihofizički akt, t, j. što sve sadržaje i na koji se način vrši proces 
čitanja, da li čovjek simultano ili sukcesivno shvaća, što mu oči pružaju itd.; 
drugi dio opisuje genezu čitanja, kako dijete shvaća skupine slova i kako 
spaja akusto-motoričku sliku riječi te dolazi do elemenata, Treći dio donosi 
kratak osvrt na pojedine metode u povijesti i sadašnjosti. Napokon je ocrtana 
nova metoda, osnovana na prije obrazloženim teorijskim temeljima: pouka tre- 
ba da počinje ne od elemenata, t, j. pojedinih slova ili glasova, nego od cje- 
line (»Ganzheitmethode«) analitičkim putem do elemenata, pojedinih slova, 
Najprije dakle nauče djeca »čitati« kratke rečenice, gdje se n. pr. mijenja sa- 
mo subjekt, a zatim polagano dođu do toga, da u tim slikama (ne pišu, nego 
gotovo slikaju pojedine riječi) razlikuju pojedina slova. Velika prednost ove 
metode jest, da lako pređu »mrtve točke«: elemenat — sinteza, a onda osobi- 
to, da djeca nauče čitati po smislu, jer sve, što »čitaju«, ima smisao već od 
početka, nema tu »mrtvih« skupina, što ih može dijete da čita tek nakon teške 
operacije sintetiziranja i neprestanog poučavanja, »da je to« n, pr. »ka, a čita 
se k« itd, kako je to već nužno kod suglasnika, koji se sami za se ne mogu 
izgovoriti, Upravo ovaj način čitanja nalazimo i kod odrasla, uvježbana čo- 
vjeka, koji ne pravi sinteza, nego čita u skupinama; k sintetiziranju vraća se 
tek onda, kad mu je smisao skupine nepoznat, Budući da se po ovoj metodi 
počinje vježbanje s čitanjem riječi, a ne pojedinih slova, lako je onda priznati 
ono, što auktor na kraju tvrdi, da naime djeca na taj način dolaze brzo do 
sigurnosti u pravopisu, što vrijedi mnogo osobito kod jezika, gdje su pravo- 
pisne poteškoće veće nego u našem radi velike razlike između pisanja i iz- 
govora pojedinih riječi kao n, pr. u francuskom ili engleskom.  V. Seđej D. I. 


pi 


Priester und Mission. Jahrbuch der Unio Cleri pro missioni- 
bus in den L&ndern deutscher Zunge 1929, 1930. Aachen, Pont- 
strasse 78 - 80. 

Kako već naslov pokazdje, ovaj je almanak, koji izlazi 15 godina, na- 
mijenjen osobito svećenstvu u pastvi. Prema tome je udešen i sadržaj ovih 
svezaka, U prvom dijelu donose se više idejno-znanstvene rasprave od pozna- 
tih misijskih pisaca u Njemačkoj, Schmidlina, Maasa i dr.; drugi je dio više 
za praksu; skice za misijske propovijedi, građa za predavanja, misijske kate- 
beze i sl Na kraju je onda prikaz misijskih događaja, svečanosti i uopće ci- 
jeloga misijskog pokreta u domovini. Osobito je na više mjesta prikazana i 

obrazložena tijesna veza među župnikovim djelovanjem u župi i radu za vanj- 
ske misije: svećenik radeći za misije radi na tome, da podigne vjerski duh 
uopće u svojoj župi. V. Sedej D. 1. 

Les Conversions, Compte rendu de la huitičme semaine de 
missiologie de Louvain (1930.; Str. 272.) 

Kako pokazuje drugi naslov, knjiga sadržaje predavanja, što su bila 
održana na VIIL. misijološkoj sedmici u Louvainu. Knjiga je izdanje misijolo- 
ške sekcije »Museuma Lessianuma«, Sama predavanja održali su većinom prak- 
tični misijonari. Zato pobuđuju to veći interes, budući da govore iz iskustva i 
doista često i podavaju svoja iskustva,  Nekoja su predavanja kao ono_P. 
Charlesa o teologiji obraćenja ili ono abbća Cormana o tumačenju raznih mi- 
sijskih statistika općenitog značenja, druga osvjetljuju pojedina pitanja i po- 
jedine misijske pokrajine, Tako je ocrtan rad katehista u Nyassi (O, Massć od 
Bij. Otaca), onda utjecaj kršćanske djece na njihove još poganske roditelje 
(Thoonen), prikazan je rad urođeničkih redovnica itd, Važnost i utjecaj ka- 
toličke štampe u misijskim zemljama pokazuju predavanja o štampi u Japanu 
i o propagandi mladog budizma u Indiji, Kini i Japanu. Predavanja su na 
francuskom jeziku osim jednog engleskog i jednog holandijskog. Iz svih se 
otsijeva barem donekle sav onaj idealizam Crkve, što ga je već sv, Pavao ta- 
ko lijepo označio sa svojim »caritas Christi urget nos«, i sva ona jaka volja, 
koja ne klone ni pred najvećim neprilikama i žrtvama. V. Seđdej D. I. 

Pod ovim naslovom donosimo po mogućnosti sve novosti naše knjige. 
Označujemo ih: a) »neprijekorne«, ako u njima nema barem ništa protiv 
katoličkih načela; b) »prijekorne«, ako se bilo u čem ne slažu s katoličkim 
načelima; c) »zle«, ako se_ s katoličkog gledišta moraju posve zabaciti; 
d) »zakoni i sl.«, ako ih uredništvo uopće ne klasificira s katoličkog gledišta. 


a) Neprijekorne: 


Albert Toma, Spomenica, Beograd 1932. Tek nam je opaziti, da jedan Jaurčs 
ne može biti učiteljem u socijalnim pitanjima, 

Aranđelović, Građansko procesno pravo kraljevine Jugoslavije (ćiril), Beo- 
Srad 1932, 

Barac, August Šenoa, knj. 1Il., »Binoza« — Zagreb 1931-1934. 

Bošković O, P., Albert Veliki, »Istina« — Zagreb 1932. 

Božović, Crna Gora u drugom balkanskom ratu sa Bugarskom 1913., Beograd 
1932. 

Dujmušić i Jakić, Priprava za prijamni ispit za upis u I. razred srednjih ško- 
la, Zagreb 1932. 

Đino, Zvezde i njihova kruženja, Beograd 1932. 

Ercegović, Katolička dogmatika, Split 1932, 

Esteve-Rabadan, Dvije majke, Zagreb 1932. . 

Glavičić, Za tajnom prirode, Beograd 1932. Tek malo nezgodna »satira«! 

Hašek-Vračarević, Nevolje gospodina Tenkrata. 

Hč6pfner-Meyer-Matić, Kako se čuva od mucanja (ćiril), Paraćin 1930, 

Hvolson-Majstorović, Kepeci u carstvu snova (ćiril), Beograd. Samo će jedva 
imati kakovu odgojnu vrijednost, 

Jovanović, Proučavanje abrazivnih i fluvijalnih reljefa (ćiril), Beograd 1932, 

Karalić, Nespokojne zore (ćiril), Beograd 1932, Samo ipak »Uviranje duše« 
malo nekršćanski beznadno; možda prevelika sumlja u Boga. 

Karmanski, Regulacija Save od Siska do Zagreba sa saobraćajnoga gledišta, 
Zagreb 1932. 

Kašanin, Viša matematika I, (ćiril), Beograd 1932, 

Keller (dr, Helen) - Petrović, Moja vasiona, Zemun. 

Kovačević, Temelji naprednoga stočarstva, 5, izd., Zagreb 1932. 

Lang, Spomenica drž, osnovne škole u Samoboru, Samobor 1932, 

Maksimović, Problemi urbanizma (ćiril), Beograd 1932. 

Marinković, Gde da nađem sreću? (ćiril), Beograd 1932, Ali ipak za opto- 
štenje grijeha treba i sakramenat sv. ispovijedi; neoprezno je rečeno, 
da je bogatstvo uzrok zavisti, krađe i sl, 

Mitrović, Morsko ribarstvo u skandinavskim državama, Zagreb 1932. 

Njezinim malim putem (= sv. Terezija od Djeteta Isusa!), Zagreb 1932. 

Pajović-Goldner, Tehnički uslovi za predmete građevinske administracije (ći- 
ril), Beograd 1932. 

Petrov O. F. M., Svetac svega svijeta (Život sv, Ante od Padove), Sinj 1932, 

Petrović, Kroz mirisna polja (ćiril), Beograd 1932, Za mladež, 

Rački, Iz prošlosti sušačke gimnazije prigodom tristagodišnjice (1627-1927), 


Sušak, 
Rogić, Katedrala u Djakovu, Osijek 1932, 
Rozmaitowski, Ukleti hotel, Društvo sv. Jeronima — Zagreb. 


Simonović, Durmitor, Beograd 1932, 

Smiljević, Industrija Južne Srbije i stabilizacija novca (ćiril.), Skoplje 1932. 

Šenoa, Zlatarevo zlato, Izd, Društva sv. Jeronima, Zagreb 1932, 

Velimirović, Misionarska pisma,  Vaskršnji broj 1932. (ćiril), Nema ništa, što 
bi se s kat. gledišta moralo osuditi. 

Voćarstvo u primorju, Split 1930, 

Vojvoda Miljan Vukov i Vasojević 1820-1886 (ćiril), Cetinje 1932. 


b) Prijekorne: 


Crlenjak, Rasplod čovjeka za omladinu i roditelje, Zagreb. Vrlo trijezno pi- 
sana knjiga i s gledišta prirodne etike u glavnom posve ispravno. Ipak 
i s toga gledišta moramo primijetiti, da nije bilo potrebno tako se jako 
čuvati riječi Bog; da je neoprezno praviti opreku između »filozofije« i 
»realnosti«; da je neznanstveno nijekati bitnu razliku između živoga i 
neživoga, S kat, gledišta još napose valja primijetiti, da je celibat bolji 
od spolnoga života, da ovoliko i tako potanko upućivanje mladeži u 


476 BIBLIOGRAFIJA 


spolni život nije uputno te obično više škodi negoli koristi; da je volja 
Božja moćno pomagalo u borbi za čistoću. Moderno seksualno prosvje- 
ćivanje baš zato i jest tako rašireno, jer se odbacili najsnažniji motivi 
za moralan život, crpljeni iz objave, pa se sada traže razni surogati. 

Divac, Zoologija (ćiril.), Beograd 1932, Uči monofilsku evoluciju od praživa do 
najsavršenije životinje, a to se protivi znanstvenim rezultatima, pa će 
biti tek izvod monizma (str, 318, sgq) 

Gligorić, Oni, koji odlaze (ćiril), Beograd 1932. 
pojmovi o filozofiji, vjeri etc,, premda pojedinim primjenama 
biti prigovora. 

Godišnjica Nikole Čupića (ćiril), Beograd 1932. »Nekolike pojave u staroj 
srpskoj religiji« donosi više vrlo smiješnih izreka. Tako se na pr. (str. 
202,) meće u opreku »etička« i »religijska« podloga; post se osniva »na 
shvatanju, da »greh ulazi na usta«, a to da je protiv kršć. shvaćanju, 
Odatle se izvodi, da post potječe iz poganstva! 

Ivanković, Žena kao najljepši sjaj ovoga svijeta, Osijek 1932, Čini se po sve- 
mu, da pisac ima dobru i najbolju volju, ali nema dovoljno spreme za 
predmet, koji obrađuje. Drukčije ne bi protiv bož. prava tražio rastavu 
braka, niti bi mu monogamija bila tek zahtjevom današnjega društva, 

Jeftić, Postojanja (ćiril), Kruševac. Hipermoderna, nerazumljiva stvar, 

Lovčević, Zdravstvene pouke vojniku (ćiril), Beograd. Kod pouke o spolnim 
bolestima trebalo je odlučnije govoriti o spolnom životu. 

Marčić, Građanska nauka i socijalno zakonodavstvo, Split 1932. 

Marić, Filozofski rečnik (ćiril), »Slavija« — Novi Sad 1932. Kršćanska filozo- 
fija prolazi maćuhinski; pojedine definicije neprecizne, 

Miletić, Letopis timočke eparhije (ćiril), Zaječar 1932, Na str, 11, na pr. €. 
Kazimirović tako govori o opsjednuću, kao da ga drži naivnim i nemo- 
gućim, premda ga Crkva uzima ozbiljno. 

Milojević, Zoologija (ćiril), 5. izd, Beograd 1932. Neoprezno govori o razlici 
između biljaka i životinja, životinja i čovjeka. Tako na pr.: »najveća 

. razlika između čovjeka i šimpanze« jest »pomičan palac na nozi«! Čini 
se, da želi učiniti vjerovatnom neomeđenu evoluciju, 

Milojević-Stanković, Zoologija (ćiril), Beograd 1932. To su obični opisi; tek 
je smiješno govoriti o »živoj materiji« (str, 173.) te misliti, da živci bez 
posebnoga principa tumače život. Pohvalno je, što se vrlo trijezno drži 
prema eugenici (cfr, str. 233. sq.) 

Narodna knjižnica »Zdrav dom« br. 62-3., 67. (ćiril), Beograd 1932, Način, 
kako je pisano, nije zgodan; ima izraza, koji se mogu lako krivo shvati- 
ti, kao na pr.: »mistička vera u čudo«, 

Pavićević, Crnogorci u pričama i anegdotama, Zabavna biblioteka 524., Zagreb. 
G. Đuro Vilović se pobrinuo u »Uvodu«, da cijela stvar dobije protivu- 
katoličku pointu, da se udari po pozitivnom kršćanstvu, 

Prodanović, Čitanka I, (ćiril), Beograd 1932. Svećenički stalež izilazi smiješan. 

Ristić, Kapi bola i sreće (ćiril), Beograd 1932, »Posvojče« i »Neznane suze« 
ne mogu odgojno djelovati, 

Sorokin-Ikonić, Socijologija (ćiril), Beograd 1932. U tim »pravcima i teorija- 
ma« kat. socijologija uopće nije našla mjesta, te se na str. 328. kao nje- 
zini predstavnici spominju »Action francaise« i fašizam! lako iznosi de- 


Tu i tamo probijaju čudni 
ne će 

sta zanimljivosti, cijela stvar boluje osobito a) od toga, što ne zna druk- 
čije zamisliti socijologije nego samo orijentiranu po nekim školama, i 
b) što su temeljem za klasifikaciju tih škola vrlo sporedni momenti, 


 Tagore-Đurić, Nacionalizam (ćiril), Beograd 1932. U predgovoru se izlaže 


hinduistička filozofija Tagora, koja je kadra zavesti u nekim točkama, 
Str, 9: »Ljudsko društvo kao takovo nema nikakove svrhe, koja njega 
prevalizilazi, Ono je samo sebi svrhom.« 

Trbojević, Propovedi II, (ćiril), Sr. Karlovci 1930, Za pravoslavne, 


c) zle: 


Almanah savremenih problema, Zagreb 1932, Razni se problemi rješavaju s 
posve nekršćanskoga gledišta (zastupa se determinizam, monizam etc.) | 

Biblijske lekcije za treću četvrt 1932. god. (ćiril), »Pokretna reforma« — 
Pančevo 1932, 

Čupak, Prirodno liječenje 1., Zagreb. To je liječenje i odveć prirodno, jer 
traži zajedničko kupanje potpuno golih; sunce je »božanstvo« etc. 
Dekobra i dr, Amandina (ćiril), Beograd. Frivolnosti iz bračnog života. i 

ljubavi, i 

Dunavac, Snahina udaja i druge priče (ćiril), Beograd 1932, »Jača od ljubavi« 
je posve nemoralna. 

Durant, Um caruje (ćiril), Životi i mišljenja velikih filozofa (ćiril), Narodno 
delo — Beograd 1932. Catholica ignorantur; kritika na pr. Kanta ima 
posve nekatoličkih izvoda: Kant je dokazao, da Boga ne možemo spo- 
znati! 

Gumbhalter, U blizini ceste (pjesme), Zagreb 1932. Pjesme bezbožnika i soci- 
jalnoga revolucijonarca, koje su katkad i lascivne. 

Hanžeković, Gospodin čovjek, Zadružni štamparski zavod — Zagreb 1932. 
Bezočno napadanje i klevetanje Crkve, njezina misijskog djelovanja ka- 
rikiranjem, pretjerivanjem etc, Propovijeda se vegeterijanstvo. 

Hichens, Alžirske noći, »Minerva« — Zagreb. Preljubnička ljubakanja. 

Hughes, Bura na Jamaici, Zabavna biblioteka br, 527., Zagreb 1932. Banalno 
pripovijedanje; pikanterije prišivane već samoj djeci, 

Jakšić, Povodom enciklike pape Pija XI. o vaseljenskom saboru efeskom (ći- 
ril), Sr, Karlovci 1932, Hoće da pobije dokaze za primat rimskoga bi- 
skupa, što ih daje efeski sabor. 

Kićović, Vasiona (ćiril), Beograd 1932. Mutna poezija, u kojoj odjekuje pan- 
teizam, ateizam, nijekanje lične odgovornosti Vječnom Sudiji. 

Krleža, Povratak Filipa Latinovicza, »Minerva« — Zagreb 1932. 

Kuzmić, Petronijeve satire, Zagreb 1932. Ovakove prostote nisu ni za zrelije 
ljude, Pisac ima čudne nazore, tako na pr. da je »boriti se protiv spol- 
nog nagona uzaludno i ludo« (str. 131.); »Nerazumni ili presmioni su 
bili oni, koji su izumjeli doživotni zavjet čistoće.« (ibid.) 

Lareta, Slava Don Ramira (ćiril), Beograd. Napada na vjeru; zna biti prost. 

Londres, Zemlja abonosa, »Nolit« — Beograd 1932. Banalan stil; možđa i neke 
slike iz misija nisu sasvim bez tendencije. 

Mandić, Za koru hljeba, Osijek 1932. Bezbožni pogled na društvene anomalije, 

Mojić, Oštrijade (pjesme), Sr. Karlovci 1932. Ima previše sjetilnih pjesama, a 
ostale imaju premalo misli, 

Na krunidbi. Almanah crnogorskih srednjoškolaca (ćiril), Podgorica 1932. 
»Pjesma jednog pokoljenja« i novela »Bog stvara ljude«  infamne su 
stvari, dostojne ruskog »Bezbožnika«, 

Najveći babilonski sanovnik, planetar i lutrijaš sa kartama za gatanje, Zagreb. 

Nikolić, Platonska ljubav (ćiril), Šabac 1932. Te pjesme ne odišu samo »pla- 
tonskom« nego i nekom drugom ljubavi, Posve je nekršćanski pjevati: 
»Ja molitve druge ne znam — niti crkve druge koje — Grudi su ti 
hram mi sveti, — A ikona lice tvoje.« Pa opet: »Još da ljubim usne 
tvoje rumene — Raja bih se u tom času odreko.« 

Pazite! Rim se širi! (ćiril), Pobožne knjige za narod br. 40. Beograd 1932, 
Uistinu vrlo »pobožna« knjiga! 

Petronijević, Osnovi logike (ćiril), Beograd 1932. Ima više sudbonosnih zablu- 
da. Tako na pr. ne priznaje duhovnosti pojma, čudno govori o načelu 
uzročnosti. Nesretno je pisac rastavio logiku od metafizike, jer to dvoje 
posvema rastaviti nije moguće, a rastaviti ovako kao u njega prosto je 
nemoguće, 

Petrović, U naviljcima, »Minerva« — Zagreb, Pornogralija. 

Popović, Slike iz alkoholnoga pakla. Dispanser za lečenje alkoholičara — u- 
stanova jugosl. Vel. lože (ćiril), Na početku — valjda da mu bolje 
uspije »plemenita, humana« akcijal — ruga se paklu; vjera mu je nešto 
sasvim obično i prirodno, 

Prevost, Julienina udaja, Zabavna biblioteka br. 586., Zagreb 1932, 

Rad XIIL redovne skupštine društva »Oganj« za spaljivanje umrlih u Beogra- 
du; izdanje društva »Oganj« br. 16. 

Samarićan, »Minerva« — Beograd, Adventistička propaganda, 

Sinclair, Glavna ulica, »Nolit« — Beograd, Banalni stil i bezočno napadanje 
vjere i morala, ' 

Spomenica jugosl. sabora trezvenosti u Kragujevcu 2. V, 1932. god. (ćiril), 
Beograd 1932, Slobodnozidarska ekspozitura, 

Stefanović, Zapisnik kongresa i referata o naučnoj temi i staleškim pitanjima, 
Beograd 1932, Prinos 6. G. Bogića na pr, se u mnogočemu nikako ne da 
složiti s kat. moralom. 

Stojanović, Biserni venac knj, IV, (ćiril), Beograd 1932, Sistematski hoće da 
djecu odgoji u vjerskom indiferentizmu, 

Suhotin - Vulić, Istorija starog veka (ćiril), Beograd 1932. Opreznije govori o 
Kristu negoli prije, ali zato kod proroka (str. 34.) zabacuje svaki kult 
(ostaje mu samo »istina«l) 

Štromar, Grijeh neznanja i ljubavi, Zagreb 1932. Naturalistička opisivanja sek- 
sualnosti; zastupa se krivo načelo. 

Tolstoj, Put u život (ćiril), Narodno delo — Beograd 1932. Tolstojeva filozo- 
fija i teologija, koja je protivna pozitivnom kršćanstvu. 

Živadinović, Hajduk Veljko (ćiril), Beograd 1932. Previše spolne analize. 


d) Zakoni i sl.: 


Aleksandar I, 1921 - 1931. (ćiril), Beograd 1931. 

Cuvaj, Izvještaj komore za trgovinu, obrt i industriju u Zagrebu, Zagreb 1932, 

Devečerski, Porezi na promet u kraljevini Jugoslaviji (ćiril), Beograd 1932. 

Cuvaj, Zakon o zaštiti zemljoradnika, uredba o prvoj hrv. štedionici, Zagreb 
1932. 

Čurić, Izvod iz krivičnog zakonika kralj. Jugoslavije od 17. 1. 1929.  (ćiril.),: 
Novi Sad 1932. 

Devečerski, Zakon o taksama (ćiril), Beograd 1932, 

Gvožđar, Beograd 1932, 

Herenčić, Zakon o izmjenama i dopunama zakona o taksama od 25. IIL 1932., 
Zagreb 1932, 

Izvještaj meteorološke opservatorije u Beogradu I. (ćiril), Beograd 1932. 

Izvještaj o radu sokolske župe Osijek za godinu 1931., Osijek, 

Izvještaj sarajevske trg, i obrt, komore o privrednim prilikama i radu komore 
u £. 1930., Sarajevo 1931. 

Jurković, Nova trgovačka ljestvica za izračunavanje zarade, Zagreb 1932. 

Narodno pretstavništvo kraljevine Jugoslavije — senat i nar. skupština (ći- 
ril), Beograd 1932. 

Nikolić, Naš vrhovni komandant (ćiril), Nikšić 1932, 

Otok Krk, Sušak 1932. 

Pahorukov, Zbirka ugovora i konvencija o pravnoj pomoći u građanskim i 
krivičnim stvarima (ćiril), Beograd 1932, ' 

Matišić, Privredni priručnik, Zagreb 1932, 

Posle šestog januara: Prvi. Jugosloven, Jugoslavija — nacionalna biblioteka 
— Zagreb, 

Pravila o polaganju majstorskih ispita, Novi Sad. 

Pravilnik o banovinskim dažbinama za budžetsku godinu 1932/33., Split 1932. 

Spitzer, Zbirka zakona i naredaba tičućih se zdravstva i zdravstvene službe, 
Zagreb 1932. 

Statistika plovidbe na rekama i kanalima kraljevine Jugoslavije za g. 1931. 
(ćiril), Beograd 1932. 

Škarić, Zakon o državnoj trošarini, Zagreb 1932. 

Uredba o izvršenju budgeta savske banovine za g. 1932/33. i naputak za pro- 
vedbu uredbe, Zagreb 1932, 

Zakon o zaštiti zemljoradnika (ćiril), Nikšić 1932, 


UREDNIŠTVO JE PRIMILO: 


Album euharistijskoga kongresa, Sarajevo 2, — 5, VI. 1932, 

Bajić O, F. M., Sloga među katolicima, preštampano iz »Duh. Života« 1932., 
br, 4, 

de Baumgarten, Saint Vladimir et la conversion de la Russie (str. 136), 
»Orientalia christiana« Julio-Augusto 1932., Roma 1932, 

Buljan N. D. 1, Sveta ispovijed (str. 31), »Glasnik presv, Srca Isusova« — 
Zagreb 1932. 

Donat J. S, J., Ueber Psychoanalyse und Individualpsychologie . (str. 303), 
Rauch — Innsbruck 1932, Stoji 10, uvezano 13,50 šilinga. 


480 UREDNIŠTVO JE PRIMILO 


Drljić R. O. F. M, Spomenica franjevačke klasične gimnazije u Visokom 
(1882 - 1932), str, 362, Beograd 1932, Stoji 50 dinara 

Facchinetti O, F, M., Le Saint du peuple — fAntoine de Padoue (str. 243), 
Lethielleux — Paris 6e. Stoji 12 franaka. 

Gjuka sa Papuka, Iz zlatne požeške doline (str. 8), Zagreb 1930, 

Hčnisch, Bibliotheca geographica et astronomica, Antiquariatskatalog Nr, 81. 
(3119 djela odnosno i karata i slika), Leipzig 1932, 

Hublet A. S. J., Frais Minois (str; 183), roman za mladež, Desciće de Brouwer 
— Paris Te, Stoji neuvezano 7 franaka, 


Izdanja Društva sv. Jeronima za g. 1932. 

a) redovita izdanja: 

Kalendar »Danica« za g. 1933. Sam stoji ža članove 7, za nečlanove 10 d, 

Šarić 1 nadbiskup, Evanđelist (str. 70), 

Šenoa, Barun Ivica (str. 55), 

Mandekić, Crvena djetelina (str. 44), Te četiri knjige redovitoga izda- 
nja i još jedna na dar stoji zajedno 20 dinara za članove, 40 za 
nečlanove. : 

b) izvanredna izdanja: 

Grgec P., Hrvatski Job šesnaestoga vijeka. Život i djela Ivana Karlo- 
vića (str. 126), 

Katić L, Sveta mala Terezija (str, 64), 

Hofmannstahl-Bogdanović, Čovjek (str. 57), 

Truhelka J., Palčićev kraljevski let (str, 85). Te četiri knjige izvanre- 
dnog izdanja stoje zajedno 20 dinara za članove Društva sv. Jero- 
nima, a za nečlanove 40. 

Keilbach. V., Zu Husserls phinomenologischem Gottesbegrifi, Sonderabdruck 

aus »Philosophisches Jahrbuch der G6rres-Gesellschaft«, Fulda 1932., 

Bd., 45., Heft 2, 

Lauffer, Karl Jakubezyk (str. 100), zbirka »Sonntag-Sonnentag« sv. 13., Bre- 
slau. Stoji 0,75, uvezano 1,25 maraka, 
Markulin S., O stotoj godišnjici rođenja dra Koste Vojnovića 1832 - 1932, 

(str, 11), Posebni otisak iz »Danice« za g. 1933, 

Mauriac, Rastavljena, roman knjižnice »Alfa« (str. 209.), Zagreb 1932. Stoji 

20, uvezano 40 dinara. 

Misijonski koledar 1933, (str, 102), Misijonišše — Domžale, Stoji 10 dinara. 
Misijski kalendar 1933. (str, 132), »Katoličke Misije« — Zagreb 1932, Stoji 

10 dinara, na svakih 10 komada jedan na dar. 

Scheeben, Mysterien des Christentums, 3, izdanje (str. 716), Herder - Freiburg 

1932, Stoji .6, uvezano 7,50 maraka, 

Vanino M.D. 1, Zastupnici modernih znanosti i vjera (str. 30), »Glasnik 
presv. Srca Isusova« — Zagreb 1932. Stoji 3 dinara, 

Vuk - Pavlović P., Ličnost i odgoj (str. 295), Zagreb 1932. 

Žuvić N., Nedjelja dan Gospodnji (str. 36), Zagreb 1932, Stoji 2 dinara, 


—.———————oomm 

»ŽIVOT « izlazi 10 puta godišnje na 48 stranica. — Urednik: Karlo Grimm D. I. 

— Vlasnik: Kolegij Družbe Isusove u Zagrebu, A. Alfirević D. I. — Tiskom 
»Glasnika Srca Isusova« — K. Grimm D. I. 

ŽIVOT 


PRATI SVE POJAVE SUVREMENOG DRUŠTVA I OSVJET- 
LJUJE IH VJEČNO VALJANIM I BLAGOTVORNIM SVIJE- 
TLOM KRISTOVE NAUKE, KOJU KROZ SVE PERI- 
PETIJE BIMILENIJSKE HISTORIJE NEPOGREŠIVU ČUVA, 
I U ŽIVOT SPROVODI CRKVA KATOLIČKA. A TO 
JE SVIJETLO POTPUNE KRISTOVE ISTINE, KAKO JE KA. 
TOLICIZAM ČUVA I NAUČAVA, JEDINO KADRO DA 
UNESE MIRA, SREĐENOSTI I POUZDANJA U KAOS OPĆE 
POTIŠTENOSTI. 


= ISTINA, KRIZA JE POSVUDA, NO NE ZABORAVIMO, DA Sh 
GLAVNI UZROCI SVIH TIH KRIZA IDEJNE 1 MORALNE NA- 
RAVI PA STOGA NA TOM POLJU TREBA PRIJE SVEGA ZAPOČETI 
S LIJEČENJEM. STOGA NIKAKO NIJE NA MJESTU, DA PRIJE SVIH 
OSTALIH IZDATAKA OGRANIČIMO ONE, KOJE ŽRTVUJEMO ZA SVO. 
JE DUŠEVNE POTREBE, ZA SVOJU INTELEKTUALNU HRANU. 


»ŽIVOT« IZLAZI SVAKOG MJESECA (OSIM SRPNJA I KOLOVO. 
ZA). NA GODINU STOJI 50 DINARA. — ZA OMLADINU (ĐAKE) 39 
DINARA. MOŽE SE ISPLATITI 1 U OBROCIMA. TKO NAĐE 10 GODIŠ- 
NJIH PRETPLATNIKA DOBIVA DOTIČNO GODIŠTE »ŽIVOTA« BADAVA. 

UREDNIŠTVO I UPRAVA ZAGREB 1/147. PALMOTIĆEVA 31. 


OSIGURANJE POKRIVA SVAKU šTETU OD 
POŽARA, GROMA 1 TUČE! 


Životnim osiguranjem štediš za stare dane i skrbiš za svoju 
porodicu u slučaju smrtil 
Za provedenje takovih i svih drugih vrsti osiguranja obratite 
se na najstariji hrvatski osiguravajući zavod 


»eCROATIA 


osiguravajuću zadrugu u Zagrebu 
koju je g. 1884. osuovala općina slobodnog i kr. glavnog grada ZAGREBA. 
»CROATIA« ima svoje sjedište u ZAGREBU. 
u vlastitoj palači, na uglu Marovske i Preradovićeve ulice, a svoje filijale 
i glavna zastupstva, odnosno mjesne povjerenike u svim većim mjestima 
naše domovine. 


ZADRUŽNA IMOVINA IZNOSI 50 MILIJUNA! 


Osigurajte kod domaćeg osiguravajućeg zavoda »Croatiae«! po 


== 

HRVATSKA KATOLIČKA BANKA D. D. ZAGREB, 
Jurišićeva ulica broj 18. Vlastita kuća. — Teleion 13 02 i 18 41. 


Prima uloške na knjižice i tekući račun te ih ukamaćuje naj- 

povoljnije. Eskomptira mjenice, devize i čekove. Financira 

trgovačka, obrtna i industrijska poduzeća. Obavlja sve burzov- 

ne naloge najkulantnije. — Kupuje i prodaje devize uz naj- 
povoljnije uvjete. 


Bavi se uopće svim u bankovnu struku zasjecajućim poslovima, 


HRVATSKA POLJODJELSKA BANKA 
DIONIČARSKO DRUŠTVO, 


CENTRALA: ZAGREB, u vlastitoj palači, Martićeva ulica broj $. 


Podružnice: 
Sarajevo i Sušak, 
Ispostave: 
Bribir, Čabar i Hreljin. 
Afiliacija: 
Preloška štedionica d, d. u Prelogu. 
Bavi se svim poslovima, koji spadaju u bankovnu, štedioničku 
i mjenjačku struku, 
napose podjeljuje mjenbene, zemljišne i različne druge vjeresije, kupuje i 


prodaje vrijednosne papire, valute i devize, izdaje čekove i krediina pisma 
te obavlja sve burzovne naloge. 


PRIMA NA POHRANU I UPRAVU VRIJEDNOSNE PAPIRE 1 DRUGE 
VRIJEDNOSTI TE IZNAJMLJUJE SIGURNOSNE POHRANBENE PRETINCE 
— SAFE-DEPOSITS. — 


s. 


Prima uloške na knjižice i na tekuće račune uz najpovoljnije 
' uvjete. 
Prva hrvatska tvornica strojeva i ljevaonica željeza Hrvatske 
poljodjelske banke, Magazinska cesta br, 11, bavi se svim 
radovima strojarske i ljevačke struke. < 


—- 

PRVA HRVATSKA ŠTEDIONICA 


CENTRALA: ZAGREB, Ilica 5, u vlastitoj zgradi, 
Podružnice po svim ovećim mjestima, 


Prima uloške na knjižice i tekuće račune uz vrlo povoljne 
uvjete. Bavi se svim poslovima, koji spadaju u bankovnu i 
mjenjačku struku, Kupuje i prodaje sve vrsti novca, 


